Lenovo Memenangi 14 Anugerah Di iF Design Award 2018

Lenovo jenama yang dipercayai dalam industri perkomputeran hari ini dengan bangganya mengumumkan beberapa produk keluaran mereka telah dinobatkan sebagai pemenang di acara iF Design Award 2018 yang lalu.

Sejumlah 14 anugerah telah dibawa pulang, dua daripadanya adalah konsep inovatif dan selebihnya adalah daripada segi reka bentuk. Produk yang terlibat adalah Lenovo ThinkPad X1 Tablet, Lenovo Miix 630, Lenovo ThinkVision X24, Lenovo Mirage Jedi Challenges, dan tujuh produk-produk yang lain. Sementara untuk dua anugerah konsep inovatif, ia dimenangi oleh Lenovo SmartVest, pakaian pintar ECG untuk jantung pertama di dunia dan Lenovo Medicine Card, kad yang boleh mencetak untuk membantu pesakit mengambil ubat-ubatan.

iF Design Award telah mula diperkenalkan sejak 60 tahun yang lalu bertujuan untuk menilai reka bentuk produk-produk seperti komputer sehingga ke kereta, perabot, seni bina, dan batu permata.


ROG Secara Rasmi Umum Bahawa Akan Keluarkan Produk Baharu Pada 4 Disember!

Telefon permainan ROG secara rasmi hari ini mengumumkan bahawa telefon permainan ROG baharu akan dilancarkan pada 4 Disember, dan daripada poster promosi, ia akan dijenamakan bersama “Demon Slayer”, yang akan membawa kejutan kepada semua orang.

Seawal 18 Ogos tahun ini, telefon permainan ROG siri 5s telah dikeluarkan secara rasmi, dinaik taraf untuk dilengkapi dengan platform mudah alih Qualcomm Snapdragon 888 Plus 5G. Semua sistem dilengkapi dengan skrin permainan Samsung AMOLED sebagai standard, dengan kadar segar semula 144Hz dan 1ms masa tindak balas dan menyokong sentuhan asli 360Hz. Kawal kadar pensampelan dan lulus pensijilan HDR10+. Pada masa yang sama, telefon permainan ROG 5s dan animasi berdarah panas kini “Demon Slayer Blade” pelancaran bersama rentas sempadan edisi terhad, dan telefon permainan ROG 5s “Demon Slayer Blade” edisi terhad ini akan dilancarkan secara rasmi pada 4 Disember Pada. jualan.

Kali ini, ROG dan “Demon Slayer Blade” dijenamakan secara mendalam dan disesuaikan. Ia dicipta dengan watak drama Nidouzi sebagai jiwa reka bentuk. Gaya animasi Nidouzi disepadukan, dan elemen animasi disepadukan dari dalam ke bahagian luar, membawa pemain pertempuran sebelah menyebelah. Putuskan rasa dimensi. Dalam reka bentuk pembungkusan mesin, ROG menggabungkan gaya hitam klasiknya dengan Mi Douzi dan rona merah jambu angin, dan dicat dengan Mi Douzi dan LOGO Demon Slayer Blade, yang bergema cahaya dan teduh, yang mempunyai kesan visual yang hebat. Selepas membuka bungkusan itu, poster pasukan empat orang protagonis muncul, dan tiub buluh hijau disembunyikan dengan bijak dalam reka bentuk, membolehkan pemain untuk lebih menyelami unsur kepupusan hantu.

Bukan itu sahaja, ROG juga memfokuskan pada reka bentuk penampilan telefon bimbit itu sendiri. Versi penutup belakang tersuai bersama menggunakan teknologi percetakan dakwat logam peringkat nano berbilang saluran untuk mengukir totem digital Nidouzi dengan tepat, yang membuka belenggu iman dan cinta. Proses goresan kaca diinspirasikan daripada corak daun rami dan menggunakan proses goresan kaca untuk memberikan deria sentuhan dan cahaya yang unik. Selain itu, ROG malah menyuntik elemen hantu ke dalam telefon. Desktop Nidouzi, tema tersuai hantu hantu dan ikon Apl eksklusif semuanya dicipta secara eksklusif untuk peminat.


Speaker Bluetooth Terbaru LG Direka Untuk Penggemar Muzik Dengan Gaya Hidup Aktif

Dilengkapi dengan ciri-ciri terkini serta reka bentuk yang inovatif, LG Electronics telah memperkenalkan speaker Bluetooth keluarannya dengan kemunculan empat buah model terbarunya iaitu PH1, PH2, PH3 dan juga PH4. Apa yang pasti, rekaan speaker Bluetooth ini sememangnya mampu memenuhi keperluan hiburan anda, tidak kira sama ada di dalam ataupun di luar rumah.

Bagi pengguna yang mementingkan aspek ketahanan serta mudah untuk dibawa ke mana jua, model PH2 dan juga PH4 merupakan pilihan yang paling sesuai untuk dimiliki. Ini kerana ia hanya tampil dengan kerangka kompak seberat 167g dan tampil dengan rekaan kalis percikan air bagi memastikan audio berkualiti untuk anda yang aktif.

Malah dengan sokongan output pelbagai arah 360 darjah dan juga Bass Boost, ia mampu menghasilkan bunyi yang sangat jelas dan lantang. Lebih istimewa, PH4 juga telah dilengkapi dengan Dual Passive Radiator bagi mempertingkatkan kualiti bunyi serta output bes yang sukar ditandingi oleh speaker sama saiz dengannya. PH2 menawarkan masa penggunaan sehingga 6 jam dan PH4 pula mencecah sehingga 10 jam.

Manakala PH1 dan PH3 pula telah dilengkapi dengan cahaya lampu terbina-dalam yang sangat memukau dan mampu menyerlahkan kecantikan sesebuah ruang. Rekaan lampu yang kelihatan mirip seperti cahaya lilin ini menyokong tiga warna berbeza dan tampil dengan lima pencahayaan pelbagai warna yang menarik. PH3 menawarkan masa penggunaan sehingga 10 jam dan PH1 yang turut boleh digunakan sebagai lampu malam ini pula mampu bertahan selama lima jam.


HMD Tunjuk Gambar Acah Nokia 8 Dengan Android Oreo

Minggu lepas Nokia 8 telah dilancarkan di Malaysia. Peranti flagship HMD global itu menawarkan telefon pintar berprestasi tinggi yang dilengkapi cip pemproses Snapdragon 835, paparan QHD 5.3 inci, dwi kamera utama ZEISS, dan sistem operasi Android Nougat.

Pada masa sama, Juho Sarvikas (ketua HMD) juga menjanjikan bahawa kesemua peranti Android Nokia akan menerima kemas kini Android Oreo tidak lama lagi. Terbaru, salah seorang kakitangan HMD dilihat sedang memegang Nokia 8 dengan perisian Android Oreo.

Imej ini juga menunjukkan Android Oreo masih lagi dalam versi Beta dengan saiz kemas kini sebanyak 1.3GB. Walaubagaimanapun kemas kini ini akan rasmi selepas kesemuanya berjalan dengan lancar kelak. Ini juga bermaksud ia masih lagi belum boleh dimuat turun oleh pengguna umum.


Dapatkan BlackBerry KEY2 Pada Harga RM2,449 Menerusi ‘Shocking Sale’

BlackBerry yang telah diperkenalkan BlackBerry KEY2 pada pasaran global bulan lepas, kini tiba di Malaysia. Ia boleh didapati menerusi Brightstar dan ditawarkan pada harga RM2,599 seunit.

Kepada yang berminat untuk memiliki peranti terbaharu dari BlackBerry ini, anda boleh membelinya di laman rasmi Shopee atau terus melalui Brightstar Distribution Sdn. Bhd bermula 12 Julai 2018.

Jika ingin mendapatkan BlackBerry KEY2 pada harga yang lebih murah, boleh mendapatkannya di Shopee menerusi ‘Shocking Sale’ pada 12 Julai 2018 bermula jam 9 pagi untuk masa terhad. Ditawaran pada harga RM2,449, ia didatangkan sekali dengan Bluetooth Headset bernilai RM109.

BlackBerry KEY2 adalah sebuah telefon pintar berkuasa Android yang dipadankan dengan papan kekunci QWERTY. Seperti yang anda tahu, QWERTY antara salah satu rekaan unik telefon pintar BlackBerry sejak dulu lagi dan ditambah dengan ciri-ciri keselamatan serta privasi yang terbaik dari BlackBerry.

Lebih menarik, terdapat satu kekunci tambahan yang dipanggil Speed Key pada papan kekunci peranti ini. Ia boleh mengakses pintas sehingga 52 fungsi utama telefon pintar tanpa perlu kembali ke skrin utama.

Bukan itu sahaja, BlackBerry KEY2 turut menyokong penggambaran dwi-kamera yang menjadi trend hari ini. Dwi-kamera utama 12 MP + 12 MP menawarkan keseimbangan warna automatik yang lebih baik, auto fokus yang lebih pantas serta sokongan pengstabilan imej yang tiada pada model BlackBerry sebelum ini.

Kehadiran dua mod baru iaitu Potrait Mode serta Optical Superzoom membolehkan pengguna mengambil gambar potret yang menarik dengan imej yang lebih dramatik. Tambahan pula, mod Optical Superzoom membolehkan gambar diambil dengan terperinci.


Promosi Gila – Gila Sony! PS4 & PS4 Pro Party Bundle Bermula RM1,099 – Jimat Sehingga RM350!

Promosi! Promosi! Siapa je tak suka promosi kan? Sony kini menawarkan promosi gila – gila dengan menawarkan potongan harga sehingga RM350 untuk sejumlah produk termasuk konsol PlayStation 4, PlayStation 4 Pro dan alat kawalan DualShock 4 (DS4). Promosi bermula 31 Januari – 9 Februari 2020.


Mari Kita Bandingkan Hasil Gambar vivo V5Plus Dan Oppo R9s

Dua jenama terkenal di Malaysia ini bukan calang-calang, vivo bersaing dengan Oppo. Mari kita lihat bagaimana kamera di peranti ini menghasilkan gambar, adakah ia baik atau sekadar memuaskan?

Jika vivo menggunakan Dato’ Siti Nurhaliza sebagai duta, Oppo pula menampilkan selebriti terkenal, Nora Danish sebagai muka depan. Jadi kita mula dulu dengan spesifikasi di peranti masing-masing:-

Contoh hasil gambar yang diambil dari kedua-dua peranti:-

Melihat dari hasil penggambaran, ia jelas menunjukkan vivo V5Plus lebih mengagumkan dari segi pengambilan foto selfie , malah butiran serta kontra dipaparkan lebih terang dan menarik. Selain itu, kebolehan mod potret juga nampaknya dapat mengaburkan latar belakang Dato’ Siti Nurhaliza. Namun pada, Oppo R9s tidak kurang hebatnya, gambar juga memuaskan tetapi untuk rakaman swafoto agak overexpose apabila kehadiran cahaya latar belakang yang terang.

Kepada sesiapa yang ingin mendapatkan vivo V5Plus, segera dapatkan sehingga 6 Ogos ini. Setiap pembelian di mana-mana concept store, hadiah premium akan diberikan. Hadiah premium merupakan satu sarung kulit, pelindung peranti, dua tiket wayang, kotak hadiah premium, pelindung skrin (jaminan penukaran skrin). Hadiah boleh ditebus pada 8 Ogos sehingga 10 Ogos 2017.


vivo V7+ Ditawarkan Pada Harga Rendah Melalui Langganan Pelan Digi, Celcom Dan Maxis

vivo V7+ yang dilancarkan secara rasmi pada September 2017 yang lalu sememangnya menjadi pilihan pengguna yang mementingkan kualiti swafoto. Dengan sokongan kamera depan beresolusi 24 Megapiksel, vivo V7+ yang dijual pada harga RM1,499 ini telah menerima potongan harga sebanyak RM100 bermula 22 Disember yang lalu. Kini pengguna boleh memiliki vivo V7+ pada harga yang jauh lebih rendah apabila melanggan pelan pascabayar yang ditawarkan oleh Digi, Celcom dan juga Maxis.
Digi
Digi menawarkan potongan harga sehingga 85 peratus untuk vivo V7+ iaitu pada harga serendah RM229 apabila anda memilih untuk melanggan pelan pascabayar Digi Postpaid 138. Manakala untuk pelan Digi Postpaid 108, vivo V7+ akan dijual pada harga RM509, dan RM789 untuk pelan Digi Postpaid 78. Kesemua pelan ini terikat dengan kontrak selama 24 bulan dan pelanggan juga boleh memilih untuk membuat pembayaran penuh vivo V7+ ataupun membayar secara ansuran melalui pelan pembayaran mudah (EPP) yang ditawarkan.
Celcom
Untuk pelanggan Celcom pula, vivo V7+ boleh dimiliki pada harga serendah RM138 dengan langganan pelan pascabayar FIRST Platinum Plus dengan komitmen bulanan sebanyak RM188. Pelan pascabayar dengan komitmen bulanan RM98 iaitu FIRST Gold Plus pula menawarkan vivo V7+ pada harga RM828. Terdapat sebanyak empat pilihan pelan yang ditawarkan oleh Celcom iaitu FIRST Platinum Plus, FIRST Platinum, FIRST Gold Supreme, dan juga FIRST Gold Plus.

Maxis
Dengan hanya RM1, pelanggan Maxis boleh memiliki vivo V7+ melalui langganan pelan MaxisONE 158 atau MaxisONE 188 dengan kontrak selama 24 bulan. Promosi MaxisONE RM1 untuk vivo V7+ ini boleh didapati melalui Pusat Maxis ataupun Rakan Eksklusif Maxis (MEP) di seluruh negara.


Redmi Bakal Tampil Dengan Peranti Disertakan Dengan MediaTek Helio G90T!!!

MediaTek baru sahaja melancarkan cip pemproses terbaharunya yang dikenali sebagai Helio G90 dan G90T. Kini jenama peranti pintar terkenal, Redmi telah mengumumkan bahawa mereka bakal tampil dengan peranti yang bakal dihadirkan dengan Helio G90T bagi pasaran dunia.

Seperti yang diketahui Helio G90 dihadirkan dengan mampu memproses sepantas 2Ghz. Manakala bagi G90T pula tampil dengn kepantasan 2.05Ghz. Justeru, cip ini mampu dipandankan dengan memori sehingga 10GB RAM dan paparan HDR10.

Kedua-dua cip pemproses ini hadir dengan GPU Mali G76. Jadi sama-sama kita nantikan kehadiran peranti Redmi yang disertakan dengan cip pemprosesan ini.


Acara Apple Special Event Pada 2 Disember Tertiris! Ada Produk Baharu Lagi Ke?

Tahun ini memperlihatkan siri iPhone 11, MacBook Pro 16″, AirPods dan Apple Watch Series 5 dilancarkan secara berperingkat, terbaru Apple akan mengadakan Apple Special Event pada 2 Disember nanti.

This is unexpected. Apple Event. December 2 in NYC. pic.twitter.com/ok4UtcAylC

— Lance Ulanoff (@LanceUlanoff) November 18, 2019

Menurut sumber, acara khas ini tidak akan memperkenalkan produk baharu sebaliknya mengenai aplikasi dan permainan dalam App Store. Apa-apa kita nantikan sahaja berita lanjut dari Apple.


Oilfields Supply Center melabur sebanyak $570 juta dalam Taman Tenaga Raja Salman (SPARK) sebuah hab tenaga yang terkemuka di dunia

RIYADH, Arab Saudi, 22 April 2021 /PRNewswire/ — Oilfields Supply Center Limited (OSC) mengumumkan telah diberikan kontrak pembinaan pusatnya di Taman Tenaga Raja Salman (SPARK) di negara itu dengan jumlah pelaburan sebanyak $570 juta. Penubuhan pangkalan OSC akan berukuran satu juta meter persegi dan merangkumi pelbagai kawasan dan zon. Pusat ini sangat penting bagi menyetempatkan rantaian bekalan tenaga sepenuhnya, sehubungan itu, membolehkan para pelabur memberi bekalan kepada wilayah yang lebih luas dan memperoleh manfaat yang maksimum daripada kehadiran mereka di SPARK.

Dr. Mohammad Yahya Al-Qahtani, Pengerusi Lembaga Pengarah di SPARK berkata: “Bertempat secara strategik di tengah-tengah pasaran tenaga di rantau ini, SPARK menumpukan perhatian dalam menyediakan kemudahan kepada para pelabur untuk mengakses permintaan barangan dan perkhidmatan tenaga. Pangkalan bekalan OSC merupakan komponen penting strategi ini untuk mewujudkan persekitaran yang bermanfaat kepada syarikat antarabangsa dan tempatan serta PKS demi memacu penyetempatan di Arab Saudi. OSC menyediakan penyelesaian perindustrian prabinaan yang menyahrisikokan fasa persediaan bagi para pelabur dan memberikan fleksibiliti kepada mereka untuk menyewa kemudahan perindustrian dan bengkel berdasarkan permintaan selain menyediakan perkhidmatan sokongan yang lengkap. Pangkalan tersebut dijangka dapat mencipta ribuan pekerjaan dalam bidang tenaga.”

Pengarah dan Pengurus Besar Hal Ehwal Korporat OSC, Iqbal Mohammad Abedin, berkata: “Mencapai tahap penting ini sentiasa menjadi fokus segala usaha kami. Pencapaian ini mengukuhkan komitmen OSC untuk merealisasikan perniagaan kami di SPARK dan membolehkan penggunaan kandungan tempatan bagi semua syarikat yang ingin menjalankan perniagaan di Arab Saudi. Kami percaya ini membina dorongan berterusan dan menyumbang kepada ekosistem yang bertenaga dan bertaraf dunia. Sebelum ini kami telah melihat minat yang ketara daripada syarikat antarabangsa dan Perusahaan Kecil dan Sederhana (PKS), dan susulan daripada pemberian kontrak ini kami menjangkakan permintaan terhadap kemudahan perindustrian kami bakal meningkat, dengan seluruh fasa kerja akan disiapkan menjelang suku keempat 2023.”

Abedin menambah: “Penubuhan pangkalan bekalan minyak dan gas di tapak di SPARK, iaitu satu-satunya hab tenaga yang bersepadu sepenuhnya di rantau ini, merupakan satu lagi contoh betapa projek tersebut melengkapi Nilai Tambah Keseluruhan Dalam Kerajaan (iktva) Aramco, yang menggalakkan pembangunan sektor tenaga yang pelbagai, mampan dan berdaya saing secara global dalam Kerajaan.”

SPARK berada di landasan yang betul untuk menerajui ekosistem berpusatkan tenaga di dunia, dengan menawarkan asas yang membolehkan sektor ini melaksanakan inovasi dan berkembang. Pelaburan awal OSC yang berjumlah $570 juta dijangka menyumbang kepada penciptaan nilai selanjutnya, memandangkan OSC mewujudkan dan menyenggara pangkalan bekalan minyak dan gas serta menyediakan penyelesaian prabinaan untuk para pelabur dan rakan kongsi tanpa mengira saiz.

Dengan 80% daripada fasa pertama pembangunan infrastruktur telah disiapkan, SPARK ialah bandar perindustrian pertama di dunia yang memperoleh Pensijilan Perak LEED. Pembinaan pangkalan bekalan minyak dan gas oleh OSC mematuhi tumpuan SPARK dari segi reka bentuk dan pembinaan yang lestari dan mesra alam. Projek ini meraih manfaat daripada portfolio dan pengalaman mesra alam dalam menyampaikan penyelesaian rekayasa dan reka bentuk, yang bertujuan meminimumkan kesan alam sekitar akibat pembangunan infrastruktur.

Tentang Taman Tenaga Raja Salman (SPARK)

Taman Tenaga Raja Salman (SPARK) ialah ekosistem perindustrian yang bersepadu sepenuhnya. SPARK berkeluasan 50 kilometer persegi dan sedang dibangunkan dengan visi untuk menjadi gerbang peneraju kepada sektor tenaga serantau yang menyediakan spektrum penyelesaian yang lengkap demi menyokong pertumbuhan perniagaan di Negara ini. SPARK juga merupakan bandar perindustrian pertama dan satu-satunya di dunia yang mencapai pensijilan perak LEED.

SPARK menawarkan infrastruktur pada taraf antarabangsa kepada para pelabur global dalam industri minyak & gas, penapisan, petrokimia, kuasa serta industri pengeluaran dan rawatan air.

Pelaksanaan dirancang merangkumi tiga fasa. SPARK telah menyiapkan 80% daripada fasa pertamanya, yang terdiri daripada infrastruktur, jalan raya, utiliti dan aset hartanah yang diwujudkan meliputi kawasan seluas 14 kilometer persegi; fasa pertama akan siap pada 2021. Ini sebagai tambahan kepada zon logistik dan pelabuhan darat yang khusus seluas tiga kilometer persegi.

Tentang Oilfields Supply Center Limited (OSC)

Oilfields Supply Center Limited ialah syarikat Kerajaan Dubai. Syarikat ini ditubuhkan pada awal 1960-an dan memberikan tumpuan terutamanya kepada industri minyak dan gas huluan untuk Wilayah Timur Tengah dan Afrika Utara (MENA) dan turut mempunyai operasi di Malaysia. Fokus utama ialah pembangunan dan operasi pangkalan logistik lapangan minyak, dan di Emiriah Dubai kami kini mempunyai kawasan seluas hampir 11 juta kaki persegi yang terletak di Zon Bebas Jebel Ali, Taman Teknologi dan Bandar Perindustrian Dubai. Pangkalan di Johor Baru, Malaysia berkeluasan kira-kira 20% daripada keseluruhan kawasan tanah di Dubai. Dalam kawasan tanah ini, Syarikat telah membina kemudahan perindustrian untuk menampung operasinya sendiri dan syarikat-syarikat lapangan minyak yang utama seperti Schlumberger, Halliburton, Baker Hughes, Weatherford dan NOV serta beberapa syarikat yang lain.

Selain aktiviti utamanya dalam perkhidmatan logistik lapangan minyak, Syarikat ini juga mempunyai orientasi pembuatan yang kukuh dengan menumpukan kepada industri huluan penting yang lain seperti pembuatan bejana tekanan, penukar haba dan pakej pemampatan gas pasang siap pada kerangka mudah alih bagi kedua-dua industri minyak dan gas serta pemprosesan.

Keywords: Banking/Financial Service Computer/Electronics Oil/Energy Transportation Utilities Accounting news, issues New products/services


Digi Kini Buka PraTempahan Bagi Siri Samsung Galaxy Note20!!

Digi kini telah membuka PraTempahan bagi Siri Samsung Galaxy Note20 di bawah program PhoneFreedom365 (PF365). PraTempahan boleh dilakukan bermula sekarang sehingga 20 Ogos menerusi Digi Store Online.

KEsemua pelanggan yang melakukan pratempahan bagi Samsung Galaxy Note20 5G akan menerusi sepasang Galaxy Buds+ manakala bagi Galaxy Note20 Ultra 5G pula akan menerima Galaxy Buds Live sementara stok masih mada.

Peranti tersebut akan dihantar kepada pelanggan pada 21 Ogos atau anda boleh mengambil sendir idi Digi Stores.

Berikut adalah bayaran bulan bagi 2 tahun untuk kedua-dua peranti ini:

Bagi mendapatkan maklumat lanjut layari laman sesawang Digi.


Adyen mengembangkan keupayaan proses pembayarannya ke Jepun ketika momentum kaedah pembayaran tanpa tunai meningkat naik

Adyen melancarkan penyelesaian proses pembayaran di Jepun untuk membantu perniagaan mencapai kadar kelulusan yang lebih tinggi, pengalaman pelanggan yang lebih baik dan pemahaman data yang lebih mendalam ketika pasaran Jepun beralih kepada pembayaran dalam talian.

TOKYO, 19 Mei 2021 /PRNewswire/ — ADYEN (AMS: ADYEN), platform pembayaran global yang menjadi pilihan kebanyakan syarikat terkemuka di dunia, hari ini mengumumkan pengembangan keupayaan proses pembayarannya yang merangkumi Jepun. Keupayaan proses pembayaran Adyen adalah asas kepada platform pembayaran setempat milik syarikat yang membolehkan pedagang seperti Microsoft, Foodpanda, VanMoof, Breitling dan G-Star untuk memanfaatkan sepenuhnya setiap transaksi melalui proses pembayaran tempatan. Pengumuman ini memperluas keupayaan proses pembayaran tempatan Adyen di Asia Pasifik selepas pelancaran di Australia, New Zealand, Hong Kong, Malaysia dan Singapura dan disokong oleh permintaan daripada pedagang tempatan dan antarabangsa yang ingin menyampaikan perkhidmatan yang lebih baik kepada pembeli di Jepun.

Pandemik ini telah mempercepat pertumbuhan e-dagang di Jepun dan oleh kerana pengguna Jepun terus menerima pakai kaedah pembelian dalam talian, penggunaan pembayaran elektronik akan meningkat memandangkan pengguna mula meninggalkan pembayaran berasaskan tunai secara berterusan. Di peringkat kebangsaan, kerajaan Jepun telah menetapkan matlamat untuk meningkatkan pembayaran tanpa tunai sebanyak kira-kira 40% daripada semua transaksi menjelang tahun 2025, daripada kira-kira 20% yang ada pada masa ini.

“Asia Pasifik merupakan pemacu pertumbuhan utama bagi kebanyakan pedagang antarabangsa kami, sekaligus untuk Adyen. Kami teruja untuk membawakan penyelesaian menyeluruh kami kepada pedagang di Jepun kerana semakin banyak syarikat yang beralih kepada pembayaran digital. Pedagang boleh meneroka jalan pertumbuhan baharu dan menawarkan pengalaman pelanggan yang lebih baik dengan kaedah pembayaran optimum dan maklumat data kami yang terperinci,” kata Warren Hayashi, Presiden Asia Pasifik, Adyen.

Trevor Nies, Pengarah Kanan Pembayaran E-Dagang, Operasi & Analisis Risiko Microsoft menyatakan; “Kami telah bekerjasama dengan Adyen sejak tahun 2015 dan telah melihat cara Adyen mempercepat inovasi pembayaran untuk menjadikan pembayaran lebih cepat, mudah dan selamat. Adyen ialah salah satu rakan kongsi strategik yang memproses pembayaran untuk kami di seluruh dunia, di hampir semua produk dan perkhidmatan Microsoft. Kami teruja menjadi salah satu syarikat pertama yang menggunakan penyelesaian Adyen di Jepun dan menawarkan pengalaman pembayaran yang lancar kepada pelanggan kami.”

Adyen menguruskan keseluruhan aliran pembayaran, termasuk get laluan, pengurusan risiko dan memproses pembayaran untuk para pedagang. Ini bermakna jenama boleh mempercepat pengembangan global dan mengoptimumkan proses pembayaran sambil memenuhi harapan pelanggan secara berterusan.

Adyen menyediakan syarikat perniagaan dengan maklumat terperinci tentang peraturan, skim dan kaedah pembayaran tempatan menggunakan teknologi terbaik dan kepakaran proses pembayaran yang mendalam. Dengan sambungan proses pembayaran menggunakan kad secara langsung seperti Visa, Mastercard, JCB, American Express, Diners, Discover dan UnionPay, transaksi akan diproses secara setempat di Jepun melalui platform Adyen. Pedagang boleh menggunakan platform tunggal Adyen dengan mudah untuk menawarkan semua kaedah pembayaran utama yang digemari pembeli, seperti kad kredit dan debit serta kaedah pembayaran yang berkaitan.

Adyen kini menawarkan proses pembayaran tempatan untuk kad antarabangsa di Australia, Brazil, Kanada, Eropah, Hong Kong, Malaysia, Singapura, Puerto Rico, New Zealand dan Amerika Syarikat.1

Tentang AdyenAdyen (AMS: ADYEN) ialah platform pembayaran pilihan bagi kebanyakan syarikat terkemuka di dunia yang menyediakan infrastruktur serba lengkap lagi moden dan dihubungkan terus ke Visa, Mastercard serta kaedah pembayaran pilihan pengguna secara global. Adyen menyediakan pembayaran tanpa geseran di seluruh saluran dalam talian, mudah alih dan di kedai. Dengan pejabat yang terletak di seluruh dunia, Adyen memberikan perkhidmatan kepada pelanggan termasuk Facebook, Uber, Spotify, Casper, Bonobos dan L’Oréal. Pelancaran proses pembayaran Adyen di Jepun seperti yang dijelaskan dalam kemas kini ini menandakan pengembangan berterusan tentang kaedah pembayaran sokongan dan wilayah geografi Adyen selama bertahun-tahun, serta pertumbuhan yang berterusan dengan pedagang sedia ada dan baharu sebagai sebahagian daripada perjalanan perniagaannya yang biasa.

1 Untuk maklumat lanjut tentang proses pembayaran tempatan dan manfaatnya, sila rujuk: https://www.adyen.com/global-payment-processing.

Keywords:  Banking/Financial Service Computer Software Computer/Electronics Corporate Expansion Financial Technology


[Promosi] : Beli Peranti OPPO Pada Harga Luar Biasa Sempena Lazada Mid-Year Festival

Korang mesti suka diskaun dan promosi kan?! Guys, banyak betul promosi menarik sempena Lazada Mid-Year Festival. Okay, ni kami nak share – OPPO dengan kerjasama Lazada bakal mengadakan promosi jualan hebat untuk semua!

Ya, betul memang hebat! Korang oleh miliki sejumlah peranti OPPO idaman pada harga tidak masuk akal – bermula serendah RM359. WOWWW! Antara model tersenarai  adalah OPPO R15 Pro, OPPO A71K, OPPO A3s (3GB+32GB) dan OPPO A3s (2GB+16GB). Tawaran promosi adalah seperti di bawah :

Pada masa sama, OPPO juga menawarkan promosi menarik lain seperti setiap pembelian minima RM2,000 layak menerima baucar diskaun bernilai RM100 dan hadiah eksklusif percuma. Selain itu, OPPO R15 Pro akan dijual dengan harga RM929 pada 12 Julai 2019 – Promosi masa terhad! Berlangsung pada jam 12pagi – 2 pagi sahaja. Maklumat lanjut, layari OPPO Malaysia.


Semakan Lokasi Mengundi Mulai Hari Ini

Setelah tarikh Pilihanraya Umum Ke-15 ditetapkan pada 09 Mei 2018, kini anda boleh menyemak lokasi mengundi anda terlebih dahulu bagi mengelakkan sebarang kekeliruan, terutama bagi pengundi yang buat kali pertama menjalani tanggungjawab sebagai rakyat Malaysia.

Pihak Suruhanjaya Pilihan Raya Malaysia telah menyediakan laman sesawang khas untuk memudahkan anda menyemak pusat mengundi, hanya perlu masukkan nombor kad pengenalan anda dan maklumat teliti akan dipaparkan termasuk pusat pembuangan undi, DUN, parlimen dan masa mengundi.


Qualcomm Umum Xiaomi Mi 7 Akan Menggunakan Snapdragon 845

Qualcomm yang merupakan jenama cip pemproses telefon pintar terkenal dunia hari ini memberitahu Snapdragon 845 akan diguna pakai pada peranti Xiaomi Mi 7 tahun hadapan. Pengumuman ini telah dibuat sendiri oleh individu tertinggi Qualcomm Technologies yang ditemani Lei Jun, Ketua Pegawai Eksekutif Xiaomi.

Ini secara tidak langsung menjadikan peranti Xiaomi pertama yang menggunakan cip pemproses berprestasi tinggi dari Qualcomm. Cip Snapdragon 845 dibina berasaskan teknologi 10 nm sama seperti model terdahulu Snapdragon 835.

Ia masih lagi menyokong Gigabit LTE melalui modem X20 sekaligus mampu mengoperasikan sebuah perkakasan yang lebih berkuasa seperti komputer riba. Sementara itu, ASUS dan HP juga khabarkan pada awal tahun 2018, komputer ini mampu memberikan kuasa bateri yang tahan lebih lama.

Setakat ini, mereka masih tidak mengulas perkara selanjutnya. Apa-apa pun kita nantikan apa yang bakal mereka tampilkan kelak.


Samsung Secara Tidak Sengaja Mengesahkan Bixby dan Pay Mini

Samsung sebelum ini diberitakan akan memperkenalkan kecerdasan buatan Bixby dan juga servis pembayaran Pay Mini, namun tiada sebarang pengesahan dari Samsung mengenai kedua-dua fungsi ini.

Namun baru-baru ini di laman web Samsung Korea, Bixby dan Pay Mini secara tidak sengaja telah dimasukkan di dalam senarai servis pada drop down menu sekaligus mengesahkan kedua-dua fungsi ini akan hadir tidak lama lagi.

Namun jika anda ke laman web itu sekarang, senarai servis tersebut telah dibuang dan hanya Samsung Pay sahaja yang kekal. Dijangkakan kesemua fungsi tersebut akan dimasukkan semula menjelang pelancaran Samsung Galaxy S8 tidak lama lagi.


Vertu Dibeli Pada Harga 50 Juta Euro

Jenama Vertu sinonim bagi peranti pintar mewah dengan bahan binaan eksklusif seperti aluminium gred tinggi, kulit dan lain-lain. Namun, tag harga yang tinggi pada peranti mereka gagal membawa keuntungan, kenyataan kewangan 2014 menunjukkan Vertu mengalami kerugian sebanyak 15 juta Euro.

Baferton Ltd mahu mengubah nasib Vertu dengan membeli jenama tersebut pada harga 50 juta Euro. Apa yang menarik adalah pemilikan Vertu ini agak kontroversi kerana pemilik Baferton Ltd, Hakan Uzan mempunyai sejarah dengan Nokia dan Motorola.

Hakan Uzan pernah dituduh menyelewang perjanjian yang dilakukannya dengan Nokia dan Motorola, selain itu harta dan syarikat milik keluarga beliau juga pernah dirampas atas kesalahan yang dilakukannya. Bagaimana nasib Vertu selepas ini? Kita tunggu dan lihat.


Rebut Hadiah Hebat Bernilai Hingga RM10,000 Bersama OPPO – Berlangsung 24 ~ 25 Disember 2019!

Bagi memeriahkan lagi suasana Krismas, OPPO kini menganjurkan kempen yang menawarkan ganjaran hebat sehingga RM10,000 buat para pelanggan setia! Kempen berlangsung bermula sekarang hingga 25 Disember 2019 – eksklusif di OPPO The Gardens Flagship Store dan OPPO Pavilion Flagship Store.

Sepanjang tempoh kempen, orang ramai yang membeli mana-mana model OPPO bakal menerima hadiah misteri daripada Santa OPPO! Dengan hadiah menarik bernilai sehingga RM10,000 untuk direbut, ketersediaan hadiah adalah terhad dan ia tertakluk pada konsep dia siapa cepat, dia dapat!

So tunggu apa lagi? Jom, kita ramai-ramai pi serang kedai Flagship OPPO yang baru sahaja dibuka di The Gardens & Pavilion hari ini juga supaya korang tak terlepas rebut hadiah misteri OPPO! Maklumat lanjut, layari OPPO.


Rebat Lagi! Huawei nova 3 Primrose Gold Tawarkan Potongan RM399 Eksklusif Pengguna MyDigi Gold

Eksklusif rebat lagi! Kali ini khas untuk pengguna MyDigi Gold yang ingin mendapatkan Huawei nova 3 Primrose Gold.

Sebelum itu pihak Huawei Malaysia telah pun menawarkan potongan sebanyak RM500 kepada pengguna Digi Platinum, kali ini beralih ke pengguna Gold pula.

Tawaran eksklusif ini bermula sekarang hingga 30 Oktober 2018, pengguna MyDigi Gold layak menebus rebat tunai sebanyak RM399 bagi pembelian Huawei nova 3 Primrose Gold.

Bermakna, anda kini boleh membeli peranti ini dengan harga RM1,520 (harga asal RM1,919). Dapatkan satu hari ini


Kemas Kini Android Oreo Pada Xiaomi Mi A1 Membawakan Fungsi Pengecasan Pantas

eRing sebelum ini ada berkongsi berita mengenai penyertaan program Android Oreo beta untuk Xiaomi Mi A1, dan kemas kini terbaru itu dikatakan akan menawarkan pelbagai ciri-ciri terbaru seperti tahap penjimatan bateri yang lebih efisien, pengimbas cap jari yang lebih pantas dan sebagainya.
Berdasarkan kepada laporan yang diterima, pemilik Xiaomi Mi A1 yang juga merupakan peserta program Android Oreo beta telah berkongsi bahawa kemas kini itu turut membawakan satu lagi fungsi baharu iaitu pengecasan pantas. Jika sebelum ini masa mengecas dari 0% hingga 100% akan mengambil masa lebih kurang dua jam. Kini ia hanya mengambil masa hanya 92 minit untuk pengecasan penuh.
Android Oreo untuk Xiaomi Mi A1 turut menyokong fungsi Picture-in-Picture (PIP).
Sungguhpun begitu, proses mengecas itu bukannya dibuat menggunakan adapter pengecas 5V2A yang ditawarkan sekali dengan pembelian peranti itu, sebaliknya pemilik peranti itu telah menggunakan adapter pengecas 5V4A milik OnePlus 5T.
Sumber: Telecomtalk


GoPro Melancarkan Dua Kamera Aksi Untuk Pasaran Tempatan – Hero & Fusion

Kamera aksi merupakan peranti wajib perlu dibawa jika anda seorang individu yang sukakan aktiviti lasak. Bagaimanapun, sehingga hari ini ramai diantara pengguna lebih tertumpu pada jenama GoPro kerana ia sebuah produk berkualiti dari segi ketahanan dan penggambaran. Hari ini, telah melancarkan dua model kamera aksi secara rasmi di pasaran malaysia iaitu GoPro Hero dan GoPro Fusion.

Apa yang menariknya kamera aksi GoPro Hero, ia menawarkan harga mampu milik iaitu berharga RM949. Sebuah kamera aksi kelas pertengahan yang menampilkan paparan skrin sentuh bersaiz 2.0 inci dan mampu membuat rakaman video dengan resolusi maksimum 1440P 60fps serta berkebolehan mengambil gambar pula ialah sehingga 10 Megapiksel.

Lebih menarik, dengan harga mampu milik, GoPro Hero masih menyokong pengiktirafan kalis air sehingga 10 meter dan hadir dengan sokongan arahan suara. Namun begitu, kamera aksi ini tidak menggunakan sensor GP1 serta tiada sokongan GPS.

Sebuah lagi model yang diperkenalkan adalah GoPro Fusion yang dijual pada harga RM3,199. GoPro Fusion dibina dengan reka bentuk sedikit besar untuk membenarkan dwi kamera beraksi.

Menempatkan lensa sudut lebar 180-darjah di kedua-dua sensor 18 Megapiksel yang menyokong rakaman video beresolusi format 5.2K, kamera aksi ini juga boleh disambung ke peranti realiti maya (VR) untuk pengalaman yang lebih mengasyikkan.

Masih mengekalkan identiti sebagai kamera tahan lasak, GoPro Fusion dilengkapi kerangka badan kalis air pada kedalaman maksimum 16 kaki dan juga kalis debu. Ciri pintar juga boleh digunakan dengan menggunakan arahan suara.


Kemas Kini ASUS ZenFone Max Pro (M1) Membawakan Kecepatan Imbasan Cap Jari

ASUS ZenFone Max Pro (M1) telah diperkenalkan di pasaran Malaysia beberapa bulan lalu. Peranti ini dijual dengan harga yang kompetitif dan boleh dikatakan telefon pertengahan paling berbaloi untuk dimiliki setakat ini.

Namun, pada masa itu kami mendapati peranti ini tidak berada dalam keadaan yang baik terutamanya daripada segi perisian dalaman. Menjadi perkara normal selepas peranti baharu dilancarkan, pihak pengeluar akan melepaskan kemas kini untuk membaiki isu-isu yang dihadapi pengguna.

Jadi dengan itu, mulai hari ini pengguna ASUS ZenFone Max Pro (M1) boleh mula memuat turun kemas kini terbaru melalui FOTA (firmware over-the-air) menggunakan perisian versi 15.2016.1805.309. Kemas kini turut membawakan sokongan SIM daripada telco luar negara dan yang paling penting ialah sistem pengimbas cap jari telah dioptimumkan untuk menjadi lebih cepat selain meningkatkan prestasi kamera.

Tiada maklumat lain disertakan buat masa ini dan pengguna boleh melakukan kemas kini di bahagian Settings > System Update.

Reviu Eksklusif: ASUS ZenFone Max Pro (M1), Peranti Berkuasa Pada Harga Serendah RM699


[TEASER] Video Ringkas Mate 10 – Peranti Yang Berbaloi Untuk Ditunggu

Menggunakan tagline “Peranti yang berbaloi untuk ditunggu”, Huawei hari ini telah memuat naik sebuah video teaser ringkas mengenai kehebatan kejuruteraan kamera Leica mereka. Phablet yang menjadi produk flagship Huawei tahun ini dikatakan akan dipadatkan dengan pelbagai ciri menarik terutamanya fungsi dan kebolehan kameranya

Didalam video tersebut, ia tidak memaparkan sebarang nama peranti tetapi kami pasti ianya sebuah Huawei Mate 10. Melalui teaser ini, kamera utama akan menggunakan sensor 12 Megapiksel jenis RGB dan 20 Megapiksel jenis monochrome.

Menerusi gandingan kedua-dua sensor ini, kami yakin setiap gambar dapat dihasilkan dengan lebih cemerlang. Lihat saja pada model-model Huawei yang menggunakan sensor Leica terdahulu, hasil gambar diambil begitu terperinci sehinggakan peranti P10 telah menjadi juara untuk kategori Kamera Telefon Pintar dalam acara Pertubuhan Imej dan Bunyi Eropah (EISA) yang lalu.

Selain itu, Huawei Mate 10 turut dibekalkan paparan “Entire Display” yang mungkin bersaiz 6 inci bersama aspek nisbah 18:9 dengan resolusi QHD. Pemproses Kirin 970 juga sudah disahkan akan diguna pakai. Kepada yang masih belum tahu lagi, Huawei Mate 10 akan dilancarkan pada 16 Oktober depan di Munich, Jerman.


Globalization Partners Umum Pelancaran Hasil Utama di Asia Pasifik

Syarikat-syarikat kini dapat mempercepatkan rancangan pertumbuhan global dengan mudah di dalam dan luar rantau tersebut

BOSTON, 21 Julai 2020 /PRNewswire/ — Globalization Partners, yang mempermudahkan perniagaan global dengan membolehkan syarikat-syarikat untuk mengupah dan mengekalkan ahli-ahli pasukan dalam lebih 180 negara tanpa kerumitan untuk menubuhkan pejabat atau subsidiari cawangan antarabangsa, hari ini mengumumkan pelancaran pasukan hasil Asia Pasifik baharunya dan pelantikan Charles Ferguson sebagai Pengurus Besar di rantau ini. Dengan momentum perniagaan yang signifikan di seluruh Amerika Utara dan EMEA sepanjang 12 bulan yang lalu, Asia Pasifik menjadi wilayah utama yang seterusnya bagi trajektori pertumbuhan global syarikat berkenaan. Syarikat ini telah mengekalkan operasi pejabat belakang di Asia sejak tahun 2014. Tahap pertumbuhan baharu ini memberi tumpuan untuk mereplikasikan jentera penjanaan hasil yang telahpun dicipta olehnya di Amerika Utara dan memanfaatkan potensi pertumbuhan yang dilihat dari Asia.

Pengembangan ini adalah susulan daripada pusingan pendanaan syarikat sebanyak $150 juta dan pada ketika terdapatnya permintaan yang cukup tinggi terhadap penyelesaian Globalization Partners. Operasi Asia Pasifik yang baharu akan menyokong syarikat-syarikat yang berpangkalan di Asia yang ingin berkembang di dalam dan luar rantau ini. Ia juga akan menyokong kumpulan pelanggan Asia Pasifik syarikat ini yang semakin berkembang.

“Globalization Partners menyediakan kami dengan pandangan luar biasa mengenai standard dan peraturan pekerjaan di Australia, membolehkan kami untuk mengambil pengarah perkhidmatan kami dengan pantas dan mudah bagi memudahkan pengembangan kami ke rantau ini,” kata Robert DeSteno, Pengasas Bersama dan Ketua Pegawai Eksekutif Archive360. “Sebagai standard global baru muncul untuk pengurusan maklumat perusahaan pintar, penyelesaian mereka menjadikannya mudah buat kami untuk terus menumpukan perhatian pada perniagaan kami di samping mengelakkan keperluan untuk melabur banyak masa atau infrastruktur yang biasanya akan dikaitkan dengan pengembangan pasukan kami di Asia Pasifik.”

“Hasrat kami adalah untuk membawa penyelesaian kami yang membolehkan mana-mana syarikat untuk mengupah sesiapa sahaja, di mana-mana, dalam masa sesingkat dua belas jam ke dalam setiap pasaran di seluruh dunia,” kata Nicole Sahin, Ketua Pegawai Eksekutif dan Pengasas Globalization Partners. “Rantau Asia Pasifik menonjolkan peluang yang signifikan dan pengalaman keusahawanan serta eksekutif Charles Ferguson yang luar biasa dalam penyelesaian Pengurusan Modal Insan akan menjadi kunci untuk membolehkan kami mencapai matlamat pertumbuhan kami.”

Melapor kepada Diane Albano, Ketua Pegawai Hasil, Ferguson akan bertanggungjawab terhadap penskalaan dan kecekapan pasukan pasukan penjanaan hasil Asia Pasifik, mengurus strategi rakan kongsi syarikat dan akhirnya mereplikasikan kejayaan luar biasa Globalization Partners di Amerika Utara, dengan memanfaatkan keperluan pasaran untuk syarikat-syarikat Asia yang tercari-cari cara yang ringkas dan mudah untuk berkembang ke peringkat global.

“Kami menjangkakan bahawa APAC akan menjadi salah satu wilayah yang paling pantas berkembang dan Charles akan memainkan peranan penting dalam melaksanakan strategi di tapak operasi kami,” kata Diane Albano, Globalization Partners. Kepimpinan kukuh dan kepakaran beliau yang tiada tandingan dalam memimpin inisiatif pengembangan perniagaan di Asia amat sesuai ketika kami mengembangkan kehadiran kami di sana.”

Paling terkini Charles merupakan Ketua Pegawai Komersial Kumpulan untuk Tricor Group, pakar pengembangan perniagaan yang terkemuka di Asia, yang mana beliau bertanggungjawab untuk mereka bentuk dan melaksanakan strategi penjualan, pemasaran dan inovasi produk global. Sebelum memegang jawatan ini, Charles merupakan Presiden dan Pengurus Besar untuk rantau Asia Pasifik di ADP, yang mana beliau membawa pengalaman serta minat beliau terhadap teknologi ke hadapan sebagai pendorong untuk membawakan penglibatan pekerja ADP dan penyelesaian Pengurusan Modal Insan ke setiap saiz firma di Asia. Charles juga bersama-sama menubuhkan firma perkhidmatan perunding dan penasihat pengurusan ReedHamilton yang mana beliau memimpin amalan teknologi dan inovasi. Sebelum itu, beliau memegang jawatan-jawatan di SAP, Salesforce, Microsoft dan Intel.

“Asia Pasifik ialah salah satu pasaran yang paling dinamik di dunia dan saya tidak sabar-sabar untuk bekerjasama dengan pasukan ini bagi membina kehadiran kami dan mendorong peluang di rantau ini,” kata Charles Ferguson, Pengurus Besar, APAC, Globalization Partners.

Latar Belakang Globalization PartnersGlobalization Partners membolehkan syarikat-syarikat untuk berkembang ke peringkat antarabangsa dengan pantas dan mudah merentas enam benua dan 187 negara. Penyelesaian kami membolehkan syarikat-syarikat untuk mengupah pekerja selama sesingkat 12 jam tanpa perlu menavigasi isu-isu undang-undang, cukai dan sumber manusia (HR) antarabangsa yang rumit. Apabila syarikat-syarikat menemui bakat terbaik, ahli pasukan berkenaan dimasukkan ke dalam senarai gaji kami yang mematuhi peraturan tempatan. Kami merupakan penyelesaian yang paling dipercayai dalam pasaran dan menawarkan perkhidmatan sokongan premium 24/7/365. Kami mempunyai pasukan dan pejabat di seluruh dunia dengan ibu pejabat global terletak di Boston dan California manakala ibu pejabat serantau terletak di London, Ireland, Singapura dan Dubai.

Platform inovatif Globalization Partners ialah Privacy Shield yang diperakui untuk Data HR dan tekal mencapai 97% penilaian kepuasan pelanggan dengan menjadikannya mudah untuk syarikat-syarikat berkembang ke peringkat global. Untuk mengetahui lebih lanjut, sila kunjungi: globalization-partners.com atau berhubung dengan kami melalui Twitter, LinkedIn, Facebook, atau lihat Blog kami.

Keywords: Computer Software Computer/Electronics Workforce Management/Human Resources Corporate Expansion Personnel announcements Data Analytics


Menangi OPPO Reno2 & Enco Free Menerusi OPPO Home CreativeXplorer Challenge!!!

Korang nak menangi OPPO Reno2 dan Enco Free? Caranya senang sahaja iaitu korang hanya perlu menyertai peraduan OPPO Home CreativeXplorer Challenge.

Peraduan ini berlangsung dari 2 April sehingga 19 April dan anda akan diberi 4 cabaran yang mengharuskan anda berfikir secara kreatif iaitu mesin basuh, snack bag, peti ais dan home creative dan menghasilkan gambar yang kreatif.

Home CreativeXplorer ini juga berkongsi OPPO Photography Class session secara langsung menerusi akaun rasmi Instagram OPPO Malaysia yang mana ia akan bersiaran setiap hari pada jam 6.30 petang.

Mereka yang berumur 13 tahun ke atas boleh menyertai peraduan ini. Anda hanya perlu menggunakan props di rumah bagi menghasilkan gambar yang kreatif. Muat turun gambar tersebu di Instagram dengan tanda pagar #OPPOHomeXplorer #StayHomeStayFun and #SelectedCategory.

Pengumuman pemenang akan dilakukan menerusi akan Facebook rasmi OPPO.


Reviu Eksklusif: Layan Bunyi Yang Havoc Dengan HUAWEI FreeBuds 3

Sekarang ni, banyak giler jenama peranti pintar yang hasilkan Wireless buds yang mana HUAWEI dah pun buat lama. Yang terbaru, HUAWEI dah keluarkan buds terbaru yang dikenali sebagai HUAWEI FreeBuds 3. Nak tahu best ke tak dengan audio guna buds ni? Baca la sendiri!

Nak tahu tak, HUAWEI FreeBuds 3 ini tampil dengan spesifikasi yang awesome giler!! Tak percaya? Tengok ni:

❤ Warna: Carbon Black / Merah / Ceramic White
❤ HUAWEI Kirin A1
❤ Active noise cancellation
❤ Bateri: 30mAh(min.) (per earbud) / 410mAh (min.) (charging case)
❤ Pengecasan: Wired: USB-C (5V 1.2A 6W) / Wireless: Qi standard (2W)
❤ Dimensi Earbuds: 41.5mm x 20.4mm x 17.8mm
❤ Dimensi Charging Box: ⌀60.9 x 21.8mm

Kalau korang tengok design dier memang sangat eksklusif. Sungguhpun ia seakan-akan Airpods, tetapi mempunyai ciri khas yang tersendiri.

Bagi FreeBuds 3 ini, ia hadir dengan rekaan Dolphin Bionic bagi menjaga keselesaan si pemakai ketika menggunakannya.

Tak puas nak tengok? Jom usha-usha sikit!

Nak tahu apa yang best pasal HUAWEI FreeBuds 3 ini? Dia disertakan dengan HUAWEI Kirin A1. Ia merupakan yang pertama di dunia yang mendapat pensijilan BT/BLE dual-mode Bluetooth 5.1 SoC, HUAWEI Isochronous Dual Channel transmission technology dan class-leading 356MHz audio processor. Jadi sambungan bluetooth sangat stabil, audio memang tiptop walaupun ketika tengok movie!

macam yang korang tahu, FreeBuds 3 ini tampil dengan Active Noice Cancelation(ANC) yang mengurangkan noice disekeliling pengguna. Ini secara tak langsung memberikan kualiti audio yang lebih baik walaupun ketika korang melakukan panggilan.Dalam keadaan sesak juga korang masih boleh dengar tau audio!!

Nak adjust ANC ni pun boleh tau!! Korang just muat turun aplikasi AI Life. Senang giler.

Bunyi bass yang terhasil pada FreeBuds 3 ini juga sangat mengasyikkan. Kuat, jelas dan memang layan habis la.

Kalau korang nak tahu, nak connect HUAWEI FreeBuds 3 ini senang giler!! Korang try ikut cara ini!!!

Disebabkan FreeBuds 3 ini wireless, semua kawalan boleh dilakukan menerusi FreeBuds 3 itu sendiri:

Bateri HUAWEI FreeBuds ini boleh tahan tau. ia boleh menyokong 4 jam main semula muzik berterusan apabila dicas sepenuhnya. Jika digunakan dengan kotak simpanan pengecasan, ia boleh mencapai 20 jam hayat muzik. Memang Hebat!

Korang boleh mengecas peranti ini menggunakan port USB-C atau menggunakan Wireless charging seperti yang kami lakukan menggunakan peranti HUAWEI P30 Pro.

Buat yang suka dengar lagu menggunakan earphone, dan mencari kenikmatan halwa telinga anda, HUAWEI FreeBuds 3 adalah jawapannya. Kualiti audio disamping rekaan yang sangat unik membuatkan korang harus mendapatkannya dengan harga hanya RM679!


Kehebatan FAT Dengan ONEXOX – Pelan Prabayar Aktif Sehingga 28 Bulan

ONEXOX kini menawarkan pelan prabayar fleksibel menerusi pelan Season Pass FAT, data pelan terbaik ini membolehkan pengguna melayari Internet pada harga yang berpatutan. Pelanggan boleh memilih Season Pass FAT 10GB pada harga RM50 atau pelan 5GB dengan harga RM30. Pelan ini sah untuk tempoh sehingga 28 bulan dari tarikh pembelian, memberikan pengguna tempoh sah paling lama di pasaran.

Pelanggan baru boleh menikmati kelebihan menarik, dengan data 10GB percuma serta-merta dengan pembelian pakej Season Pass FAT 10GB atau data 5GB percuma serta-merta selepas pembelian pakej Season Pass FAT 5GB.

Pelan baharu ini ialah lanjutan daripada Season Pass XOX Mobile yang membolehkan pengguna menghimpunkan semua data, minit dan SMS masing-masing. Setiap kali pelanggan mengaktifkan Internet mudah alih bulanan, ia akan dipotong terus daripada himpunan data Season Pass FAT. Pelan ini juga membolehkan pelanggan berkongsi data, minit dan SMS dengan mana-mana pengguna XOX MOBILE yang lain.

Untuk membeli pelan ini, pelanggan hanya perlu membeli pek permulaan prabayar ONEXOX, kemudian hantar pesanan ringkas SP FAT10 atau SP FAT5 KE 23388. Pelanggan kemudian boleh menggunakan data dengan mengaktifkan pelan (*150#) atau berkongsi data tambahan dengan semua pengguna XOX Mobile.

Pelan ini sah bagi pelanggan baru yang diaktifkan mulai 23 Mei 2017 dan akan dikendalikan sehingga 31 Ogos 2017.


Dapatkan OPPO Find X Di Digi Dengan Hanya RM1,699!

Berita baik! Adakah anda berminat atau merancang untuk memiliki OPPO Find X dengan harga yang menarik? Nah! Inilah peluang anda! Dengan hanya melanggan pelan Digi Postpaid 190, anda layak memiliki Find X dengan hanya RM1,699!!Lebih menariknya lagi, anda juga boleh menikmati pelbagai ganjaran hebat lain seperti internet perantauan (Roaming) percuma di seluruh 10 negara, 100GB internet dan panggilan tanpa had ke semua rangkaian di Malaysia. Jangan berlengah lagi, DAFTAR SEKARANG!!!


Hulu

Ingin menonton filem terbaru tetapi malas untuk ke pawagam? Apa kata anda muat turun aplikasi Hulu secara percuma di smartphone Windows milik anda. Melalui aplikasi ini, anda boleh mengetahui apakah cerita terbaru yang sedang hangat ditayangkan di pawagam.

Hulu turut menyediakan trailer terlebih dahulu bagi memudahkan anda menonton filem kegemaran. Satu lagi fungsi menarik yang disukai pada aplikasi ini adalah sokongan sarikata, di mana anda boleh menonton video-video bersama sarikata tanpa sebarang masalah.


Volvo Dan Microsoft Bekerjasama Dalam Pembangunan Kereta Pintar

Volvo mengumumkan kerjasama dengan Micrisoft dalam pembangunan fungsi kereta pintar. Antara projek kerjasama tersebut adalah pembangunan fungsi kawalan suara yang membolehkan pengguna Microsoft Band 2 menghidupkan enjin dan mengunci kereta dengan arahan suara melalui peranti wearable tersebut.

Teknologi tersebut bakal diperkenalkan pada acara CES 2016 di Las Vegas yang kini sedang berlangsung. Dijangkakan pada acara tersebut Volvo akan mendedahkan fungsi lain yang boleh digunakan kereta pintar bersama Microsoft Band 2.


Antutu : 10 Peranti Berprestasi Terbaik Sepanjang Februari 2019 – Xiaomi Mi 9 Duduki Tangga Pertama

Tahun ini kita banyak menyaksikan kemunculan peranti dengan spesifikasi hebat membanjiri dunia gajet bagai cendawan tumbuh melata selepas hujan. Sehubungan itu, Antutu telah pun mengeluarkan laporan bulanan telefon berkuasa untuk Februari 2019.

Selepas diteliti, kami mendapati Xiaomi Mi 9 dilihat menduduki tangga teratas skor sebanyak 371,849 mata. Kemudian, diikuti oleh Lenovo Z5 Pro GT di tangga kedua (353,469) dan Nubia Red Magic Mars pula tewas di kedudukan ketiga (320,763).

Berikut adalah senarai telefon pintar berprestasi terbaik sepanjang Februari 2019 bersama catatan mata yang diperoleh :

Senarai di atas nyata menunjukkan kemunculan peranti pintar dengan cip pemproses Snapdragon 855 mampu mencatatkan prestasi yang jauh lebih baik berbanding yang lain. SO, apa kata anda?


Waze Local Bantu Pengusaha Perniagaan Jana Pendapatan

Sebagai sebuah aplikasi petunjuk jalan terbaik, Waze telah memperkenalkan
platform, Waze Local buat pengusaha perniagaan yang berupaya menarik perhatian pengguna dan menjenamakan diri di platform itu.

Sama seperti melihat papan iklan fizikal di jalan raya, iklan yang disasarkan di peta Waze memaklumkan para pemandu mengenai perniagaan dan tawaran berdekatan.

Iklan-iklan ini disatukan di dalam peta. Pengalaman navigasi dengan cara yang relevan, membolehkan sasaran geografi dan keupayaan memilih waktu lalu lintas untuk mencapai lebih banyak pelanggan.

Difahamkan menerusi platform itu, iklan-iklan akan muncul di aplikasi Waze dalam tiga format yang berbeza, iaitu :

Pakej ini bermula serendah AS$2 (RM8.08) sehari dan pengiklanan di Waze Local adalah mudah dengan tiga langkah yang perlu anda ikuti :


YES 4G Pelan Pascabayar Konfem Unlimited – Serendah RM46 Sebulan

YES 4G hari ini telah membawa 4G tulen terbaik dengan memperkenalkan pelan pascabayar baharu Konfem 4G Konfem Unlimited, di mana ia menawarkan data tanpa had 4G LTE setiap hari dari harga serendah RM46 sebulan.

Pelan baharu ini tersedia dalam tiga pilihan pelan antaranya Yes Konfem Unlimited 49, Yes Konfem Unlimited 79 dan Yes Konfem Unlimited 99. Selain itu YES juga memperkenalkan panggilan VoLTE, di mana ia menghubungkan anda dengan orang tersayang 2-3x lebih pantas dengan panggilan suara yang 2.2x lebih jelas.

* Sementara stok masih ada.
* Tertakluk kepada terma dan syarat

YES turut menawarkan Konfem Turbo Daily dan Konfem Turbo Weekly Data Add-Ons, di mana ia menawarkan data tanpa had tanpa cap kelajuan dari harga serendah RM5 setiap hari untuk pelanggan Konfem Unlimited 49 dan Konfem Unlimited 79.

*Sah untuk Konfem Unlimited 49 and Konfem Unlimited 79

* Tidak sah untuk Konfem 99 dengan kontrak

Pelanggan Konfem Unlimited Postpaid 49 dan Konfem Unlimited 79 juga boleh menikmati panggilan suara pada harga 2 sen setiap minit dengan pembelian pek suara YES dari harga serendah RM10 untuk 500 minit, dan RM20 untuk 1000 minit dengan kualiti panggilan VoLTE.

Untuk maklumat lanjut, anda boleh berkunjung ke stor YES terdekat atau layari laman web rasmi YES. Pembelian atas talian turut disediakan di YES Online Store.


Absen antara Syarikat Diurus Terbaik 2020 negara China

SHENZHEN, China, 9 Sep 2020 /PRNewswire/ — Pakar paparan LED, Absen (SZSE: 300389), sekali lagi diiktiraf sebagai salah satu Syarikat Diurus Terbaik negara China di program Best Managed Companies (BMC) di Deloitte.

Program BMC ini ialah inisiatif global yang mengenal pasti dan mengiktiraf syarikat swasta dengan idea pengurusan yang maju dan prestasi perniagaan yang sangat baik. Faktor utama dalam penilaian kemampuan pengurusan syarikat termasuk Strategi, Keupayaan, Komitmen dan Kekuatan Kewangan. Pada tahun ini, kriteria pemilihan juga mempertimbangkan Ketahanan terhadap pandemik Covid-19. Absen dianggap telah menunjukkan kecekapan luar biasa dalam semua bidang, yang membolehkan syarikat menghadapi saat-saat sukar ini.

Dengan reputasi dalam penyediaan paparan LED berkualiti tinggi, Absen sekali lagi mencapai kedudukan eksport global #1 untuk tahun ke-11 berturut-turut dan akan menyambut ulang tahun yang ke-20 pada tahun hadapan. Absen mempunyai kemudahan pembuatan canggih dengan kapasiti pengeluaran tahunan sebanyak 300,000 meter persegi dan memberi penekanan yang besar terhadap R&D dan inovasi. Syarikat ini telah membina rangkaian perkhidmatan pelanggan yang kukuh dengan 15 anak syarikat di dalam dan luar negara bagi menyokong pelanggan syarikat ini di seluruh dunia.

Sepanjang tahun 2020, Absen terus membuat penambahbaikan terhadap sistem pengurusan syarikat, sistem IT dan proses hujung-ke-hujung dengan tujuan untuk menjadi organisasi yang ‘berpusatkan pelanggan’ sepenuhnya dan disokong serta dibimbing oleh budaya korporat yang kuat dan pengurusan kewangan yang mantap. Syarikat ini juga telah melabur dalam pengembangan bakat dan amalan tanggungjawab sosial korporat.

Zhao Jian, rakan urusan BMC, berkata bahawa daya tahan mewujudkan nilai yang mampan bagi perusahaan. Perniagaan jangka panjang dan perusahaan kelas pertama telah mengalami beberapa kitaran ekonomi, dan akan mempunyai strategi yang lebih komprehensif dan canggih. Semakin besar misi jangka panjang perusahaan, semakin besar daya hidupnya. “Perusahaan yang berdaya tahan tinggi” telah membina imuniti yang kuat.

Mengulas mengenai anugerah itu, Ketua Pegawai Kewangan (CFO) Absen, Ashley Li berkata: “Anugerah BMC memeriksa setiap aspek organisasi dan kami amat bangga bahawa Absen memenuhi semua syarat. Anugerah berprestij ini ialah pengiktirafan hebat untuk kejayaan keseluruhan Absen, berdasarkan arah strategi dan struktur organisasi yang jelas, prestasi kewangan yang luar biasa, kemampuan pengurusan risiko yang kukuh dan budaya korporat yang memberi inspirasi. Anugerah ini akan meningkatkan keyakinan kami untuk terus meningkatkan pengurusan perniagaan kami serta produk dan perkhidmatan kami.”

Keywords: Banking/Financial Service Computer/Electronics Electronic Components Workforce Management/Human Resources Awards


Peranti Android Go Nokia 2.1 Dilancarkan Pada Harga RM415

HMD Global telah mengumumkan kehadiran Nokia 2.1 yang berharga RM415 akan mula dijual pada hari ini 17 Ogos. Sebagai sebuah peranti peningkatan bagi model Nokia 2 yang diperkenalkan pada tahun lalu, Nokia 2.1 menawarkan sistem Android Oreo (edisi Go) yang direka khas untuk peranti pintar di bawah 1GB RAM.

Paparan skrin 5.5 inci HD hadir bersama dua speaker stereo yang mampu memberikan hiburan sepanjang masa dengan adanya kapasiti bateri sebesar 4,000mAh. Cip pemproses Snapdragon 425 dijanakan pada Nokia 2.1, turuts serta dengan kamera utama beresolusi 8MP dan kamera hadapan 5MP.

Nokia 2.1 boleh didapati dalam dua pilihan warna iaitu Biru/Tembaga dan Kelabu/Perak, mula dijual hari ini dengan harga RM415.


PERCUMA PADA 22HB JUN！Tune Talk 24 Jam Talk Marathon

TALK ALL DAY, TALK ALL NIGHT, TALK TALK TALK!
 TALK THE WHOLE DAY FOR FREE ON 22ND JUNE!

22 Jun 2016 selain merupakan hari cuti umum Nuzul Quran bagi sesetengah negeri, tetapi bagi pelanggan Tune Talk hari ini ialah hari ISTIMEWA bagi mereka.Sempena cuti umum ini, pihak Tune Talk telah menawarkan promosi istimewa khas untuk pelanggan Tune Talk, di mana mereka boleh membuat panggilan percuma tanpa had kepada semua rangkaian.

Promosi Tune Talk 24 Hour Talk Marathon yang cukup hebat ini akan bermula dari jam 12.00 pagi sehingga 11.59 malam pada 22 Jun 2016.


vivo Perkenal APEX 2019, Telefon Pintar 5G Pertama vivo

Vivo hari ini memperkenalkan konsep telefon pintar APEX 2019. Telefon 5G pertama vivo ini menawarkan keunikan rekaan dengan permukaan melengkung Waterdrop Glass dan tanpa bukaan dan bezel pastinya memberikan pengalaman yang menakjubkan.

Telefon ini dikuasakan dengan Qualcomm Snapdragon 855. Turut disertakan dengan memori besar iaitu 12GB + 256GB yang disertakan dengan pembantu kecerdasan buatan Jovi dan pelbagai lagi fungsi lain.

Peranti ini juga turut dilengkapi dengan teknologi pengesanan cap jari di atas paparan penuh yang mana sensor meliputi hampir keseluruhan paparan. Hal ini membenarkan pengguna untuk menyentuh hampir di mana sahaja pada skrin untuk membuka peranti tersebut.

Ia juga turut dibantu Fungsi Lampu Cap Jari canggih vivo. Ketika jari pengguna berada hampir pada paparan, piksel mengelilingi titik sentuhan akan secara automatik menyala sebagai sumber cahaya tambahan untuk membantu mendapatkan imej cap jari yang jelas.

APEX 2019 turut memperkenalkan rekaan FullViewTM. Telefon ini telah membuang kesemua butang dan menggunakan teknologi Touch Sense yang memberikan pengalaman yang berbeza. Sensor tekanan tersebut boleh mengenal pasti jika pengguna menekan frame dan sentuhan kapasitif boleh menentukan posisi dan memberikan lebih ketepatan.

Port USB pula digantikan dengan MagPort yang merupakan magnetic power connector yang membenarkan pengecasan dan pemindahan data.

Peranti ini juga turut menjadikan paparan sebagai speaker dengan menggunakan teknologi Body Sound Casting yang menukar keseluruhan paparan APEX 2019 kepada speaker melalui fungsi getaran skrin.

Bagi mendapatkan maklumat lanjut, bolehlah melayari laman sesawang vivo.


Sambutan Ulang Tahun Ke-5 HUAWEI Online Official Store Tawar Lagi Ganjaran Berlipat Ganda!

Sempena sambutan ulang tahun ke-5 HUAWEI Online Official Store, HUAWEI telah menyediakan pelbagai tawaran serta diskaun menarik sehingga 80% bermula HARI INI sehingga 30 April 2019. Bukan itu sahaja, pengguna yang setia juga akan dapat menggunakan tawaran khas untuk masa yang terhad sahaja.

Promosi ini membolehkan orang ramai mendapat pembelian dengan potongan harga yang menarik untuk sebilangan peranti seperti HUAWEI MateBook X Pro, siri HUAWEI Mate, siri HUAWEI Nova 3 & 4 serta Siri HUAWEI. Hanya perlu membuat bayaran desposit bermula RM20 – ia bakal berganda sehingga 5 kali nilai deposit apabila menyelesaikan pembelian pada 29 April 2019 nanti.

HUAWEI mempunyai kejutan istimewa pada 29 April 2019 – sebanyak tiga penawaran Flash Deals untuk tablet HUAWEI M3 Lite dengan hanya RM499 (Harga asal : RM989). Penjimatan adalah sebanyak RM490!

Pelanggan Astro dapat menikmati baucer bernilai RM200 yang boleh digunakan untuk pembelian HUAWEI Mate 20X dan HUAWEI Mate 20 Pro di HUAWEI Online Official Store. Baucar boleh ditebus pada 29 – 30 April dan terhad kepada sekali penggunaan sahaja.

Bermula sekarang hingga 28 April 2019, dapatkan baucar khas bernilai RM239 untuk pembelian siri HUAWEI P30 – terdiri daripada HUAWEI Snorkeling case atau Wireless Charging back cover dan HUAWEI Band 31 secara percuma. Promosi khas untuk pengguna siri HUAWEI P9, siri HUAWEI P10 dan siri HUAWEI P20.

Tidak ketinggalan, banyak hadiah PERCUMA untuk setiap pembelian di HUAWEI Online Official Store termasuk aksesoris telefon, baucar, sarung pelindung unik dan langganan perisian yang tersedia sepanjang promosi berlangsung! So, jangan lepaskan peluang!


Google Mengubah Cara Lagu Dicipta

Google telah melancarkan satu projek untuk menggunakan artificial intelligence bagi mencipta seni iarama dan muzik. Projek yang diberi nama Google Project Magenta yang telah diumumkan pada bulan ini mempunyai sasaran untuk membangunkan minda kreatif penggubahan lagi di dalam sebuah mesin.

Google sudah pun mengeluarkan lagu percubaan yang dicipta menerusi projek ini. Lagu tersebut dicipta dengan mendedahkan sistem komputer dan artificial intelligence dengan ribuan rakaman lagu, sekali gus mendedahkan sistem tersebut kepada variasi melodi dan irama. Sistem tersebut kemudiannya mula mempelajari nota muzik apakah yang kebiasannya hadir selepas nota tertentu, lama-kelamaan ia mampu mencipta lagunya sendiri. Macam syok juga, kan?


Celcom Perkenalkan Pelan FiRST Platinum & Home Broadband

Celcom dengan rasminya melancarkan pelan FiRST Platinum dan juga Home Broadband! FiRST Platinum menawarkan lebih banyak kelebihan berbanding FiRST Gold dengan data Internet 18GB sebulan. Menawarkan komitmen sebanyak RM150 sebulan, ia memberi 9GB data sepanjang masa dengan tambahan 9GB data pada hujung minggu serta boleh membawa baki data berlebihan ke bulan hadapan.

Pelan ini turut memiliki panggilan dan SMS tanpa had, Yonder Music dan langganan iflix selama 12 bulan secara percuma. Malah, Celcom tidak ketinggalan memberikan akses percuma ke Malaysia Airlines Golden Lounge di KLIA, tetapi terhad kepada satu pass seorang dan 1,000 yang pertama sahaja.

Selain itu, pelanggan FiRST Platinum juga menerima layanan keutamaan seperti talian khas khidmat pengguna 1881, pilihan nombor VIP, had kredit sampai RM1,000 serta had pembayaran dilanjutkan sehingga 45 hari.

Pelan perayauan data khas Celcom Wonderoam turut disediakan khusus untuk pengguna FiRST Platinum. Di antara pelan harian RM38 yang boleh digunakan di 160 negara, pelan mingguan RM138 yang memberikan 3GB data bersama panggilan & SMS tanpa had di luar negara.

Di majlis yang sama, Celcom turut memperkenalkan pelan Internet talian tetap iaitu Celcom Home Broadband. Khas untuk pelanggan Celcom FiRST Gold & Platinum, mereka layak menerima diskaun 50% selama 6 bulan, dari harga asal RM150 sebulan. Buat masa ini, Celcom Home Broadband mempunyai kelajuan muat turun dan muat naik yang sama, iaitu 10Mbps dan hanya terdapat di Lembah Klang sahaja.

Jika berminat untuk mendaftar Celcom Home Broadband, lawati Celcom Blue Cube berhampiran untuk maklumat lanjut. Manakala untuk pelan Celcom FiRST Platinum, info tambahan boleh diperolehi dilaman sesawang Celcom.


Touch ‘N Go eWallet Memperkenalkan #JOMTEKSI – Program Baharu Memperlihatkan Lebih Manfaat Kepada Rakyat Malaysia

Touch ‘n Go eWallet baru-baru ini telah mengumumkan transformasi ekosistem #JOMTEKSI, program baharu yang bertujuan menyediakan ekosistem yang lebih inklusif untuk pemandu teksi berkembang maju dalam ekonomi digital.

Melalui usaha berterusan inisiatif #JOMTEKSI, rakyat bukan sahaja dapat memperoleh manfaat daripada ekosistem yang lebih sistematik tetapi ianya akan memastikan industri teksi terus maju.

Sempena dengan pelancaran ini, pengguna akan menerima pulangan tunai RM3 daripada jumlah tambang jika pembayaran dibuat melalui Touch ‘n Go eWallet dengan mana-mana 6,000 pemandu berdaftar dengan #JOMTEKSI. Promosi pulangan tunai ini boleh digunakan untuk semua destinasi di dalam Malaysia dan bermula dari 13 Disember 2019 hingga 12 Jun 2020.

Sementara itu, bagi mana-mana pemandu teksi yang ingin menjadi sebahagian daripada komuniti #JOMTEKSI, mereka boleh berhubung dengan rakan operasi #JOMTEKSI, iaitu Koperasi Pengangkutan Putrajaya & Cyberjaya, EzCab, PicknGo dan Taxi Comfort.

Untuk mendapatkan maklumat lanjut dan terkini mengenai #JOMTEKSI, sila layari laman rasmi TNG Digital atau FB.

Muat turun aplikasi Touch n Go eWallet menerusi : Android | iOS


Xiaomi Mi Laser Projector – Pengalaman Panggung Di Rumah

Selain Mi Ninebot Plus, Xiaomi turut memperkenalkan produk terbaru Mi Ecosystem mereka yang diberi nama Mi Laser Projector. Peranti ini ialah sebuah projektor yang menggunakan lampu laser untuk memancarkan visual pada dinding sehingga 150 inci pada keterangan 5,000 lumen.

Xiaomi mengatakan teknologi yang dibangunkan oleh Appotronics ini dilengkapi dengan lampu laser ALPD 3.0 dapat memberikan ketepatan warna dan kontra yang tinggi.

Kerjasama bersama Texas Instrument ini adalah yang pertama di dunia menawarkan projektor laser tahap panggung di rumah. Kualiti pembesar suara yang diberikan juga menambah lagi pengalaman menonton ke tahap yang lebih tinggi dengan adanya empat speaker Dolby Digital dan sokongan DTS sekeliling.

Projektor laser ini juga mampu memeberikan penonton kualiti video sehingga 1080p HD penuh. Jarak yang diambil untuk projektor ini beroperasi adalah 5cm ke 50cm dari dinding. Sehubungan itu, teknologi daripada Appotronics ini telahpun membekalkan projektor kepada lebih 90 peratus pawagam filem di seluruh China.

Harga yang ditawarkan ialah RMB9,999 (kira-kira RM6,335) dan mula dijual pada 4 Julai ini.


Tempah Vivo V11,V11i Anda Sekarang Di Mana-Mana Laman E-Dagang!

Vivo Malaysia baru sahaja melancarkan peranti baru mereka iaitu Vivo V11 dan V11i dengan harga jualan masing-masing RM1,699 dan RM1,299. Sehubungan itu, anda yang ingin memiliki peranti berkenaan kini boleh membuat penempahan pembelian melalui mana-mana laman e-dagang berikut:

Pihak Vivo seterusnya memaklumkan anda boleh menerima V11 anda bermula 15 September. Manakala, pra-tempahan untuk V11i pula berterusan sehingga 20 September dan boleh didapati bermula 21 September.

Untuk maklumat lanjut, sila layari laman web rasmi Vivo Malaysia.


Raya Bergaya Dengan Galaxy M12 Baru – Dapatkan dengan Promosi Raya Incredible 5.5 Shopee!

Musim perayaanaya semakin hampir dan bersempena dengan Kempen Raya 5.5 Shopee yang berlangsung pada 5 Mei 2021, Samsung Malaysia akan melancarkan Galaxy M12 baru secara eksklusif di Shopee! Dalam semangat memberi semasa musim perayaan ini, Samsung malah mendapat potongan 25% yang besar kali ini! Siapa yang tidak menyukai tawaran yang baik?

Dengan harga berpatutan hanya RM599, rebutlah peluang untuk menjadikan Galaxy M12 (RRP: RM799) sebagai teman Raya anda apabila anda membelinya melalui kedai rasmi Samsung di Shopee! Galaxy M12 menawarkan Paparan Infinity-V 6.5 “yang memberikan anda pengalaman visual yang mendalam dengan teknologi HD + tepat di telapak tangan anda. Sama ada anda merakam sesuatu dari dekat atau mengambil gambar selfie berkumpulan, buat kenangan sempurna gambar Raya ini dengan penyediaan kamera quad Galaxy M12 di mana anda dijamu dengan kamera utama 48MP, kamera sudut lebar 5MP dan dua 2MP penembak untuk tembakan mendalam dan makro.

Dengan bateri 5,000mAh yang tahan lama dan pengecasan pantas sehingga 15W, sentiasa berhubung dengan rakan dan orang tersayang yang mungkin menjauhkan diri dari Raya ini tanpa perlu risau telefon anda mati atau masa pengecasan yang lama! Galaxy M12 dilengkapi dengan Samsung One UI Core yang membolehkan anda menavigasi melalui pelbagai aplikasi dengan lancar dengan sentuhan hujung jari anda dan mendapatkan semua kemas kini anda dalam sekejap sahaja.

Tersedia dalam warna Raya klasik Biru dan Hijau, Galaxy M12 menjadikan Raya ‘geng’ yang hebat atau bahkan hadiah yang bermakna untuk orang yang anda sayangi! Unit terhad tersedia jadi pastikan untuk memerhatikan kedai rasmi Samsung di Shopee pada 5 Mei 2021 ini!

Bagi mendapatkan maklumat lanjut, layari laman sesawang Shopee!!


Sertai  Give Away HONOR  & Perfect World –  Rebut Peluang Menang Hadiah Menarik!

Jenama peranti pintar yang terkemuka HONOR Malaysia kini telah berkolaborasi bersama permainan mudah alih yang popular iaitu Perfect World telah mengumumkan bahawa pelancaran sulung Server mereka di Malaysia dan Singapura ini bakal disertakan dengan giveaway kepada peminat dan pencinta game.

Menerusi kolaborasi ini, HONOR Malaysia and Perfect World akan memberikan kod hadiah bagi barang dalam permainan yang bernilai USD10 termasuklah 30,000 silver coins, 3 Fairy Stones dan 3 Lv. 1 Soul Crystal Packs. Ikuti langkah ini:

Langkah 1: Like dan share post pengumuman di Facebook rasmi Honor Malaysia.
Langkah 2: Pamerkan perkongsian post tersebut di HONOR Experience Stores.
Langkah 3: Terima kod.

Anda juga boleh memperoleh baucer hihonor bernilai RM30 yang boleh digunakan bagi semua telefon pintar. Apa yang perlu dilakukan adalah log masuk ke akaun anda di hihonor dan masukkan kod ‘ANHONORPERFECTWORLD1 ‘ apabila anda keluar.

Perfect World menawarkan kesan grafik yang sangat baik yang memberikan kepuasan kepada pemain. Kepuasan ini dapat dipertingkat dengan menggunakan peranti gaming seperti HONOR Play dan siri HONOR View seperti HONOR View 20.

Bagi mendapatkan informasi mengenai HONOR Malaysia, layarilah laman sesawang HONOR’s official e-commerce. Anda juga boleh mendapatkan maklumat di laman rasmi Facebook HONOR.

Dalam pada itu, bagi mendapatkan maklumat lanjut mengenai Perfect World, anda boleh melayari laman sesawang rasmi Perfect World atau laman rasmi Facebook Perfect World.


Motorola One Kini Tersedia Secara Eksklusif Di Shopee – Harga RM 799!

Anda peminat Motorola? Jika jawapannya ya, maka berita ini pasti menggembirakan anda! Kenapa? Kerana, Motorola kini ‘menggegarkan’ pasaran Malaysia dengan menawarkan Motorola One untuk semua pengguna tempatan!

Bagi yang berminat, kini anda boleh memilikinya pada harga sangat ‘kasih sayang’ iaitu RM799 SAHAJA (Harga asal : RM849). – Tersedia secara eksklusif di Shopee BERMULA HARI INI! Berminat untuk memilikinya satu? BELI MOTOROLA ONE DI SINI!

Motorola One adalah ahli baru di bawah keluarga Motorola dan ia merupakan model yang dioperasikan menggunakan Android One. Telefon pintar ini menampilkan skrin bersaiz 5.9 inci HD+ (720×1520) dan dijana oleh cip pemproses Snapdragon 625.

Melengkapinya adalah memori 4GB RAM + 64GB ROM (boleh dikembangkan melalui kad mikro SD), dwi kamera utama : 13MP + 2MP, kamera hadapan : 8MP dan bateri berkapasiti 3,000 mAh bersama sokongan pengecasan 15W TurboPower.


Google Perkenal 65 Emoji Baharu – Bakal Datang Pada Android Q

Nampaknya bukan Apple sahaja yang muncul dengan pengenalan emoji baharu, malah Google juga turut berkongsi senarai emoji baharu yang bakal hadir pada kemas kini Android Q.

Terdapat 65 emoji keseluruhannya – termasuk 53 jenis reka bentuk berasaskan jantina. Jika diteliti, Google menawarkan emoji pasangan dengan 71 warna kulit berbeza pada kali ini. Lebih menarik, pelbagai tambahan emoji menarik dan comel seperti sloth, orang utan, waffle, flamingo dan banyak lagi. Ahaaaa! Bagaimana pula pandangan korang mengenai emoji baru ini? Kongsikan dengan kami.


OPPO Kini Melancarkan OPPO A15 – Hadir Dengan MediaTek Helio P35 & Dijual Pada Harga RM499!!!

OPPO kini telah melancarkan satu lagi peranti terbaharu yang dikenali sebagai OPPO A15 yang mana ia dijual pada harga bermula dari RM499 dan tersedia mula 10 Disember.

Peranti ini hadir dengan skrin yang sangat baik iaitu 6.52” HD+ waterdrop Screen yang memberi paparan terbaik.

Dari aspek dalaman pula, ia dihadirkan dengan MediaTek Helio P35 octa-core dan dipadankan dengan 3GB RAM dan storan sebesar 32GB.

Kamera juga tidak mengecewakan apabila ia disertakan dengan 13MP + 2MP + 2MP bagi kamera belakang dan 8MP bagi kamera hadapan.

kapasiti bateri juga agak besar apabila ia disertakan dengan 4230mAh dan disertakan dengan Super Power Saving Mode.


Reviu Eksklusif: Xiaomi Redmi Note 5A, Kenapa Perlu Memilikinya?!

KENAPA PERLU MEMILIKI TELEFON PINTAR INI?!

Kerangka luaran Xiaomi Redmi Note 5A yang hadir dengan rekaan unibodi ini sangat selesa dipegang, tambahan dengan tawaran harga serendah RM549 ini sangat menarik peminatnya. Bagaimana pula keupayaan peranti ini? Kenapa perlu memilikinya? Baca selanjutnya…

Baca juga: Reviu Eksklusif: Xiaomi Redmi Note 5A, Peranti Pertengahan Pada Harga Mampu Milik

Dioperasikan oleh Android 7.1.2 Nougat, Redmi Note 5A masih mengekalkan paparan antaramuka MIUI sepertimana peranti Xiaomi sebelum ini.

Jika kebanyakan peranti kelas pertengahan hanya dibekalkan dengan kamera beresolusi 5 Megapiksel mahupun 8 Megapiksel, tetapi berlainan sekali dengan Redmi Note 5A ini.

Penggambaran utama beresolusi 13 Megapiksel telah diserikan dengan pelbagai mod menarik di antaranya Beautify, Panorama, HDR, Scene dan beberapa lagi.

Manakala lensa swafoto beresolusi 5 Megapiksel juga menyokong mod Beautify yang boleh dilaraskan mengikut keinginan anda.

Kami yakin ramai di kalangan pengguna telefon pintar yang suka bermain permainan mudah alih pada telefon pintar mereka. Adakah peranti ini sesuai? Bagi eRing, ianya boleh dipertimbangkan kerana walaupun dibekalkan dengan RAM 2GB, tetapi Redmi Note 5A telah dikuasakan oleh Snapdragon 425 dengan pemproses Quad-core 1.4GHz serta GPU Adreno 308 yang pastinya lancar tanpa sebarang masalah lagging.

Hampir kebanyakan telefon pintar hari ini telah didatangkan dengan aplikasi Phone Manager, Redmi Note 5A juga telah didatangkan dengan aplikasi sama yang dikenali sebagai Security. Aplikasi pra-pasang ini membantu anda menguruskan peranti seperti memastikan sistem sentiasa dioptimumkan, memantau trafik data, memadam fail yang tidak diperlukan dan pelbagai lagi.

Bagi pengguna yang mempunyai dua akaun sosial, dengan telefon pintar ini anda kini boleh menggunakan kedua-dua akaun ini. Fungsi yang dipanggil Dual Apps yang boleh menjalankan dua aplikasi serentak pada satu peranti dengan menggunakan akaun berbeza. Bagi membezakan aplikasi yang telah diklon, terdapat tanda kecil untuk akaun kedua.

One-hand Mode atau lebih dikenali sebagai mod sebelah tangan nampaknya lebih praktikal kepada pengguna, terutamanya yang menawarkan paparan skrin besar. Lebih menarik, Redmi Note 5A juga membolehkan anda mengakses skrin lebih kecil yang boleh dipilih saiznya iaitu 3.5 inci, 4.0 inci dan juga 4.5 inci.

▲ Untuk mengecas penuh telefon pintar ini adalah 2 jam 45 minit.

▲ Kehadiran mod Lite memudahkan telefon pintar ini digunakan oleh warga tua.

▲ Terdapat butang pintas, Quick ball yang boleh digunakan untuk lima butang pintas.

▲ App Lock membolehkan anda menyimpan gambar, video, aplikasi mahupun sosial mereka yang tidak bertanggungjawab.


Laku Keras! Samsung Galaxy Fold Habis Dipra-Tempah Dalam Tempoh 24 Jam

Laku macam goreng pisang panas beb!Sedia maklum, pra-tempahan untuk Samsung Galaxy Fold telah pun dibuka. Namun, apa yang paling menarik perhatian adalah Samsung Malaysia mengumumkan bahawa ia kini telah habis dipra-tempah dalam tempoh 24 jam.

Sambutan yang menggalakkan ini disebabkan oleh tawaran hebat – di mana pembeli boleh memiliki peranti teknologi inovatif pada harga RM8,388 sahaja! Menarik bukan? Sehubungan itu, Samsung dengan seikhlas hari mengucapkan ribuan terima kasih kepada peminat setia di atas sambutan luar biasa ini. Maklumat lanjut layari, Samsung Malaysia.


Yes Lancarkan Model Altitude Di Pasaran Tempatan

Seiring dengan perasmian pelan kad SIM terbaru Yes 4G, Yes turut mengejutkan media yang hadir dengan pelancaran smartphone keduanya iaitu Altitude di pasaran tempatan. Ia adalah smartphone kedua yang diperkenalkan oleh Yes 4G selepas model Yes Eclipse yang dilancarkan pada tahun 2012. Tampil dengan paparan skrin bersaiz 5.0 inci bersama teknologi IPS LCD, model ini menyokong sambungan VoLte yang membolehkan anda membuat panggilan dengan lebih jelas berbanding rangkaian 3G/2G. Dikuasakan oleh pemproses Quad Core berkelajuan 1.0GHz dengan chipset Qualcomm MSM8916, ia turut diserikan memori RAM 1GB serta memori dalaman berkapasiti 8GB.Bukan itu sahaja, dua kad SIM yang disokong olehnya juga telah menyokong sambungan 4G pada kedua-duanya. Jadi anda tidak perlu menukar kad SIM jika ingin terus menikmati rangkaian 4G. Ditawarkan dengan harga hanya RM 399 termasuk GST dengan tiga warna pilihan, ia menjadikan Yes Altitude sebagai smartphone berharga rendah pertama di pasaran yang menyokong rangkaian VoLte.Kepada yang berminat untuk membeli Yes Altitude bersama pakej dari Yes, anda boleh melayari laman web YES untuk maklumat lanjut, tertakluk pada terma dan syarat.


Reviu Eksklusif: Wiko Upulse, Fungsi Premium Harga Menarik!

Tidak semua daripada kita mampu membelanjakan wang untuk membeli telefon pintar bernilai ribuan ringgit, apatah lagi dengan ekonomi yang tidak menentu sekarang ini. Oleh itu, Wiko jenama dari Perancis telah memperkenalkan barisan peranti baru dengan harga yang mampu dimiliki. Di antara model baru yang dibawa masuk untuk pasaran tempatan adalah Wiko Upulse, Harry serta Kenny dengan harga yang berbeza. Sebelum ini kami telah membuat reviu mengenai Wiko Harry dan terbaru ini ialah Wiko Upulse.

Baca juga: Reviu Eksklusif: Wiko Harry, Melengkapkan Siri-Y Dengan Keupayaan 4G

Memandangkan smartphone ini memfokuskan kepada semua golongan, Wiko Upulse menawarkan beberapa pilihan warna yang terdiri daripada Black, Gold, Deep Bleen serta Cherry Red.

Tetapi buat masa sekarang, hanya dua warna sahaja yang berada di pasaran Malaysia iaitu Black dan Gold.

Inginkan smartphone dengan paparan skrin besar, tetapi dalam masa yang sama masih selesa dipegang? Wiko Upulse boleh dipertimbangkan. Menampilkan paparan skrin 5.5 inci dengan kepadatan piksel mencapai 294ppi, ia juga hadir dengan rekaan melengkung 2.5D. Lebih menarik, peranti ini hadir dengan mod One-hand yang sesuai untuk digunakan dengan sebelah tangan.

Panel belakang smartphone ini menempatkan lensa utama 13 Megapiksel dengan sokongan LED flash yang terletak di bawah lensa utama. Selain itu, ia turut menempatkan sensor untuk pengimbas cap jari serta tulisan Wiko.

Manakala pada bahagian bawah panel belakang pula kelihatan lubang speaker.

Walaupun kerangkan peranti ini diperbuat daripada logam, ianya tidak unibodi. Kepada pengguna yang mempunyai dua kad SIM, anda boleh menggunakan kedua-duanya tanpa perlu memilih sama ada ingin menggunakan kad SIM mahupun microSD. Lebih menarik, ketiga-tiga slot kad ini menyokong fungsi hot-swap.

Walaupun menawarkan harga mampu milik, ia tidak menghalang Wiko untuk mempertaruhkan fungsi multimedia yang menarik pada smartphone ini. Kamera utama dilengkapi bersama sensor 13 Megapiksel telah diserikan dengan pelbagai mod menarik di antaranya adalah Portrait, Super Pixel, Beauty, HDR, Professional, Panorama, Night, Time Lapse dan QR Code.

Manakala kamera hadapan beresolusi 8 Megapiksel hadir dengan sokongan Soft light flash untuk penggambaran swafoto yang kelihatan lebih natural. Lebih istimewa, kehadiran mod Portrait dan Beauty mampu menghasilkan gambar swafoto yang unik. Fungsi HDR, Panorama dan Time Lapse turut disediakan.

Untuk penggambaran swafoto yang pantas, anda boleh menggunakan
sensor pengimbas cap jari.

Istimewanya Upulse, ia menyokong Android versi terkini 7.0 Nougat. Selain menampilkan paparan antaramuka tersendiri Wiko yang lebih menarik dan mesra pengguna, peranti ini turut dibekalkan dengan memori RAM 3GB serta memori dalaman berkapasiti 32GB.

Bagi yang mementingkan aspek keselamatan smartphone daripada diakses oleh individu yang tidak diingini, Upulse satu pilihan yang terbaik kerana hadir dengan fungsi pengimbas cap jari yang pantas. Malah ia juga boleh digunakan untuk lima menu yang berbeza.

File Lock dapat menjaga privasi yang ada di dalam smartphone anda dengan meletakkan kata laluan pada aplikasi tersebut. Selain gambar, anda juga boleh memilih dokumen, lagu dan video yang tidak ingin dikongsi dengan orang lain.

Bagi yang gemar bermain permainan HD mudah alih, Upulse boleh dipertimbangkan. Selain dibekalkan dengan RAM sebesar 3GB dan memori dalaman 32GB, kami sendiri telah cuba bermain permainan Real Racing 3 dan ternyata ia mampu memaparkan grafik yang sangat lancar.

Gesture Unlock adalah cara yang paling cepat dan pantas untuk anda membuka menu, di mana hanya perlu melukis huruf yang mewakili menu tersebut seperti ‘M’ untuk ‘Muzik’ dan ia secara automatik akan membuka menu yang diinginkan. Selain itu, anda juga boleh menambah menu lain dengan menekan ikon ‘+’.

Wiko Upulse adalah sebuah smartphone mampu milik yang menawarkan fungsi premium! Ia bukan sahaja menampilkan rekaan elegan, tetapi mempertaruhkan pelbagai fungsi menarik untuk kegunaan seharian! Dengan harga bawah RM 1000, anda boleh mendapatkan peranti dengan pemproses yang laju, dioperasikan oleh Android terkini, serta hadir dengan fungsi pengimbas cap jari untuk mereka yang mementingkan keselamatan data di dalam peranti.

Bukan itu sahaja, kehadiran beberapa aplikasi lain seperti Phone Assist, News Republic, lensa penggambaran 13 Megapiksel dengan sensor Sony IMX 258 serta kamera depan 8 Megapiksel untuk penggambaran selfie dilengkapi LED flash yang membolehkan anda mengambil gambar di dalam kawasan yang kurang pencahayaan juga dilihat satu kelebihan buat peranti bawah RM 1000.

Lebih menarik, dengan harga mampu milik, anda boleh memiliki smartphone dengan RAM sebesar 3GB dan memori dalaman berkapasiti 32GB yang sesuai untuk mereka yang gemar bermain permainan HD di dalam smartphone. Kepada yang masih tercari-cari smartphone dengan fungsi sebegini, Wiko Upulse boleh boleh dipertimbangkan!


[TUTORIAL] Android Wear & Peranti iOS, Bagaimana Cara Menyambungkannya?!

Android Wear secara rasminya sudah boleh disambungkan ke peranti iOS melalui sokongan aplikasi Android Wear yang kini tersedia untuk dimuat turun di App Store. Namun pada awal pengumumannya, Google telah menyatakan hanya LG Watch Urbane sahaja yang boleh disambungkan dengan peranti iOS. Tidak lama selepas pengumuman tersebut, nampaknya semakin banyak peranti Android Wear seperti ASUS ZenWatch 2, Motorola Moto 360 (Baru), Huawei Watch dan banyak lagi turut menyokong sambungan ke peranti iOS.

Mungkin ada di antara pembaca di luar sana yang telah lama menggunakan Android Wear di peranti iOS mereka, tetapi ada juga yang baru sahaja memiliki peranti jam tangan pintar mereka. Jadi sebagai panduan, kami akan memaparkan tutorial bagaimana caranya untuk menyambungkannya ke peranti Android Wear seperti Motorola Moto 360 ke iPhone anda.

Sokongan Platform: iOS 9.0 dan ke atas

Langkah 1 > Muat turun aplikasi Android Wear pada peranti iPhone anda.

Langkah 2 > Pada iPhone anda, akses aplikasi Android Wear dan klik pada ikon anak panah untuk memulakan proses sambungan.

Langkah 3 > Kemudian klik pada menu ‘ACCEPT’ pada antaramuka berikutnya.

Langkah 4 > Sebaik sahaja butang itu ditekan, anda perlu menekan butang ‘ENABLE’ dan diikuti dengan butang ‘OK’ pada tetingkap yang tertera.

Langkah 5 > Selepas itu, leretkan jari anda dari bawah skrin ke atas untuk mengakses menu tetapan dan aktifkan fungsi Bluetooth.

Langkah 6 > Secara automatik aplikasi Android Wear akan memaparkan tetingkap dengan mesej yang meminta kebenaran untuk sambungan ke iPhone anda. Klik sahaja butang ‘OK’.

Langkah 7 > Pada Android Wear anda, pilih bahasa yang diingini dan seterusnya klik pada ikon berwarna hijau untuk menerima persetujuan daripada Motorola.

Langkah 8 > Sebaik sahaja proses pada Langkah 7 selesai, iPhone anda akan memaparkan sambungan Bluetooth Android Wear yang telah ditemui. Anda perlu menyambungkan Android Wear anda ke dock pengecas untuk meneruskan proses sambungan.

Langkah 9 > Pada iPhone anda, klik pada Android Wear yang dijumpai itu.

Langkah 10 > Anda perlu memasukkan kod yang telah dipaparkan pada Android Wear secara manual pada iPhone dan klik butang ‘Pair’. Kini anda iPhone anda telah berjaya disambungkan ke peranti Android Wear.

Langkah 11 > Proses seterusnya adalah mengemaskini data antara iPhone dan juga peranti Android Wear anda, biarkan sahaja proses tersebut dijalankan untuk tempoh beberapa minit. Seterusnya klik sahaja butang ‘ENABLE’ dan ‘OK’ untuk meneruskan proses sambungan.

Langkah 12 > Kini anda sudah boleh menggunakan Android Wear yang disambungkan ke iOS.


Qualcomm Keluarkan Senarai Yang iPhone Sebenarnya Ketinggalan

Belum reda dengan kehangatan produk-produk terbaru keluaran Apple, Qualcomm dah mula rasa tidak senang duduk. Kali ini syarikat pengeluar cip terkemuka itu cuba untuk memperlekehkan syarikat dari Cupertino ini dengan mengeluarkan senarai teknologi iPhone terbaru yang sudah diguna pakai pada peranti Android.

Qualcomm juga berkata, “Hari ini sudah banyak teknologi dan pengalaman terbaru yang kami sudah tampilkan pada peranti kami (Android)”. Kenyataan itu juga merujuk kepada penggunaan ciri Gigabit LTE di semua peranti yang menggunakan Snapdragon 835.

Baca juga : Apple iPhone X – Telefon Pintar Termaju Dengan Skrin Hampir penuh

Syarikat ini juga menyenaraikan jenama pengeluar seperti Samsung, HTC, Motorola, dan LG sebagai contoh. Tetapi mereka tidak menyebut pula vivo atau Oppo sebagai syarikat yang berada di kelompok lima teratas telefon pintar dunia.

Senarai yang dikeluarkan oleh Qualcomm ini jelas dituju kepada Apple. Malah, perang teknologi antara Android dan iOS nampaknya tiada kesudahan.

Baca juga : iPhone 7 Dan iPhone 7 Plus 32GB Berwarna Jet Black Mula Dijual


Alibaba Group Lancarkan Pameran Berteknologi Awan Sempena Pembukaan Sukan Olimpik Musim Sejuk Di PyeongChang

Sukan Olimpik Musim Sejuk PyeongChang 2018 telah berlangsung dan ia diserikan dengan pembukaan pameran berteknologi ‘Awan’ oleh Alibaba Group. Acara ‘The Olympic Games on the Cloud’ telah dihadiri oleh Jack Ma, pengasas dan pengerusi eksekutif Alibaba Group serta Thomas Bach, Presiden Jawatankuasa Olimpik Antarabangsa, di samping para atlet serta rakan-rakan media.

Pameran ini memberikan pengalaman yang menarik dan interaktif untuk sukan olimpik pada masa depan. Pengunjung akan meneroka senario permainan berbeza yang menggambarkan potensi kesan perkhidmatan awan Alibaba dan perkhidmatan platform e-dagang pada Sukan Olimpik masa depan.

Perjanjian bersama Alibaba Group untuk menjadi tuan rumah bagi tiga acara berturut-turut iaitu Sukan Olimpik Musim Sejuk 2018 di Pyeongchang, Korea Selatan, diikuti Sukan Olimpik Musim Panas 2020 di Tokyo, Jepun dan diakhiri dengan Sukan Olimpik Musim Sejuk 2022 di Beijung, China.

Pada pembukaan tersebut juga ketua pemasaran Alibaba Group, Chris Tung telah melancarkan ‘Alibaba Cloud ET Sports Brain’ yang berasaskan teknologi Awan dan AI yang memberi manfaat kepada peminat, penonton, atlet, tempat dan juga penganjur.


1000 OPPO A74 5G: habis dijual dalam masa 9 minit!

OPPO A74 5G dan OPPO Enco Buds akhirnya telahpun dijual. , OPPO A74 5G hanya boleh dibeli melalui kedai OPPO di platform Shopee. Akibatnya, pada penjualan pertama hari ini, 1,000 unit OPPO A74 5G telah habis terjual dalam masa 9 minit!!

OPPO A74 5G dilengkapi dengan pemproses Qualcomm Snapdragon 480 5G, dan menyediakan 128GB RAM, bateri besar 5000mAh dan pengecasan pantas 18W, serta skrin 90Hz. 1,000 pembeli pertama juga dapat hadiah bernilai RM278.

Bagi OPPO Enco Buds, harganya adalah RM159, dan pengguna yang membeli dari 5 hingga 7 Mei dapat potongan harga RM30.

Sekiranya anda juga ingin membawa OPPO A74 5G dan OPPO Enco Buds pulang ke rumah, ingatlah untuk melakukannya lebih awal lagi, diskaunnya adalah berdasarkan pesanan pertama, layan dahulu!


Video Terbaru Samsung – Memperlihatkan Antaramuka One UI

Sebelum ini, Samsung pernah memperkenalkan rekaan antaramuka terbaharu mereka dikenali sebagai One UI pada persidangan Samsung Developer Conference (SDC) 2018 yang diadakan baru-baru ini.

Berikutan itu, Samsung kini telah mula menghasilkan sebuah video yang memperlihatkan rekaan antaramuka tesebut. Menurut Samsung, ia dibangunkan bagi memudahkan pengguna dengan meletakkan kandungan paling relevan di bahagian bawah agar mudah dicapai.

Selain itu, penambahbaikan pada visual termasuk ikon turut direka semula dan warna yang ditapis memberikan kejelasan lebih baik. One UI turut dilengkapi dengan fungsi mod malam untuk pengalaman yang selesa dalam persekitaran yang gelap.


[Pandang Pertama] Fizikal Huawei MediaPad M5 Pro

Tadi kita dah lihat rekaan fizikal Huawei MediaPad M5, sekarang apa kata lihat pula fizikal MediaPad M5 Pro. Menampilkan paparan skrin lebih besar berbanding MediaPad M5 iaitu bersaiz 10.8 inci dengan resolusi 2560 x 1600 piksel, tablet ini hadir dengan stylus pen yang dikenali sebagai Huawei M-Pen. Ia berupaya membaca 4,096 tahap tekanan sesuai untuk menulis, melukis dan melakar.

#01 Menampilkan paparan skrin 2K berukuran 10.8 inci HD IPS dengan resolusi 2560 x 1600 piksel.

#02 Panel belakang dilengkapi penggambaran utama 13 Megapiksel yang sedikit timbul serta tulisan Huawei.

#03 Tablet ini menyokong dua lubang speaker yang terletak di bahagian atas dan bawah panel belakang.

#04 Di bahagian panel belakang juga terdapat tulisan Harmon Kardon.

#05 Sisi kanan kelihatan padat dengan butang laras volume, butang kuasa, slot untuk kad SIM / microSD serta port USB Type-C.

#06 Huawei MediaPad M5 Pro boleh dipadankan dengan papan kekunci QWERTY, tetapi perlu dibeli bersaingan.

#07 Butang Home pada MediaPad M5 Pro masih dikekalkan sepertimana MediaPad M5 yang terletak dibawah skrin.

#08 Kamera swafoto beresolusi 8 Megapiksel berada ditengah-tengah paparan skrin.

#09 Hadir dengan stylus pen dikenali sebagai Huawei M-Pen yang boleh digunakan selama 15 jam dengan sekali isian penuh.


Eksklusif! Vivo V9 Sapphire Blue, Pra-Tempahan Bermula 15 Mei 2018

Setelah vivo V9 warna Red Velvet mula dijual pada 12 Mei yang lalu, kini tiba giliran pula warna Sapphire Blue bertemu dengan peminatnya.

Anda boleh membuat pra-tempahan mulai 15 Mei sehingga 17 Mei 2018 hanya di kedai konsep vivo dan Lazada Malaysia.

Harga untuk vivo V9 Sapphire Blue masih kekal sama iaitu RM1399, maklumat lebih teliti boleh rujuk reviu penuh kami di SINI.


Tiada Android Nougat 7.0 Untuk Samsung Galaxy S7 & S7 Edge?!

Samsung mengumumkan Galaxy S7 dan S7 Edge akan melangkau Android versi 7.0 dan dinaik taraf terus ke versi Android 7.1.1. Naik taraf ke versi tersebut akan memberikan pengguna fungsi dan ciri yang ditawarkan Android pada versi terbaru seperti tap dua kali untuk mengaktifkan skrin.

Samsung telah melancarkan program beta untuk Galaxy S7 dan S7 Edge pada bulan November lalu bagi mendapatkan maklum balas mengenai versi Android Nougat mereka. Galaxy S7 dan S7 Edge kini sedang menggunakan Android 6.0.1 Marshmallow, tetapi Samsung dijangkakan akan menaik taraf peranti tersebut kepada Android Nougat sekitar awal tahun hadapan.


Maxis Lancar NeXT X1 Dan Scha Alyahya Dilantik Sebagai Duta Jenama

Selepas model NeXT M1 diperkenalkan pada awal tahun yang lalu, Maxis kini telah memperkenalkan pula model terbaru dari siri NeXT dengan kemunculan NeXT X1 untuk pelanggan Maxis di negara ini. Berbeza dengan peranti Android 4G yang lain di pasaran, NeXT X1 menawarkan pengalaman pemilikan yang terbaik dengan jaminan waranti selama 24 bulan, program penggantian peranti satu-ke-satu, dan juga perlindungan skrin bagi tempoh 12 bulan pertama. Malah NeXT X1 juga turut didatangkan dengan pelan mudah alih pada harga yang sangat berpatutan iaitu RM98 sebulan.

Sehubungan dengan pelancaran NeXT X1, Maxis turut melantik personaliti popular iaitu Scha Alyahya sebagai duta jenama NeXT. Scha juga bakal membintangi kesemua pengiklanan TV dan percetakan, yang mana turut ditampilkan dalam ‘movie trailer’ untuk peranti Android tersebut.

NeXT X1 yang dilancarkan secara rasmi bermula hari ini sudah boleh dimiliki tanpa sebarang pembayaran pendahuluan dan tersedia dengan pelan yang merangkumi panggilan percuma ke semua talian selama 50 minit dan juga kuota data Internet 3GB +3GB (4G Mingguan) dengan tambahan kuota Internet pada hanya RM4/GB. NeXT X1 kini boleh didapati melalui Maxis Online Store, Maxis Centres dan juga Maxis Exclusive Partners (MEP) di seluruh Malaysia.


[TERTIRIS] : Reka Bentuk Kamera Belakang Samsung Galaxy S20+ Bocor – Sokong Empat Lensa Utama?

Beberapa ura-ura sebelum ini mendakwa Samsung bakal muncul dengan peranti model siri Galaxy S yang seterusnya pada awal Februari kelak. Pun begitu, masih belum dapat dipastikan lagi sama ada ia bakal muncul sebagai siri Galaxy S11 ataupun siri Galaxy S20. Pun begitu, maklumat tertiris mengenainya telah banyak muncul di media sosial.

Terkini muncul pula maklumat tertiris mendedahkan bagaimana persediaan kamera belakang untuk Samsung Galaxy S11+/S20+ bakal kelihatan. Memetik imej yang dikongsi oleh Steve Hemmerstoffer aka OnLeaks, model kali ini bakal menerima peningkatan lebih segar untuk persediaan kamera belakang.

Memetik imej dikongsi, ia menunjukkan model kali ini bakal mempunyai empat kamera utama dan bukan lima. Salah satu daripanya kelihatan seperti lensa zoom periscope – berdasarkan pada bentuk lensa. Jika ianya benar, kita mungkin dapat mengharapkan beberapa ciri zoom yang hebat pada model kali ini.

Terdahulu, terdapat khabar angin mendedahkan Samsung Galaxy S11+/S20+ dikatakan mempunyai lensa utama sebesar 108MP – ia dikatakan berbeza dengan lensa pada Xiaomi Mi Note 10. Ia juga dilaporkan bakal membawakan kapasiti bateri yang besar iaitu 5,000mAh.


Xiaomi Lancar Mi 5s, Mi 5s Plus dan Mi TV 3s

Dengan membawakan peranti kebanggaan Mi 5 ke satu tahap yang lebih baik, Xiaomi telah melancarkan dua model terbarunya iaitu Mi 5s dan juga Mi 5s Plus pada pelancaran yang dirasmikan kelmarin.

Kedua-dua model ini telah menerima sentuhan spesifikasi yang jauh lebih baik, di mana Mi 5s telah menerima teknologi pengimbas cap jari ultrasonik jenis sentuhan yang dibina terus pada permukaan kaca pada panel depan, serta keupayaan penggambaran yang telah dipertingkatkan. Mi 5s Plus pula telah menampilkan sokongan paparan skrin yang lebih besar berukuran 5.7 inci dengan penyediaan dua buah lensa kamera beresolusi 12 Megapiksel.

Selain daripada telefon pintar, Xiaomi juga turut mendedahkan kemunculan Mi TV pertama iaitu Mi TV 3s yang menampilkan penggunaan teknologi pembelajaran mendalam untuk saranan pintar yang disesuaikan dengan individu yang berbeza. Sistem AI yang dibangunkan sendiri oleh pasukan R&D Xiaomi ini juga turut menyokong lebih banyak kandungan melalui kerjasama terbaru bersama Tencent Video.

Ketiga-tiga produk terbaru Xiaomi ini akan mula tersedia di pasaran China bermula 29 September ini, iaitu model Mi 5s akan dijual pada harga ¥1,999 (kira-kira RM1,240) dan ¥2,299 (kira-kira RM1,426) untuk model Mi 5s Plus.

Manakala Mi TV 3s pula akan dijual dalam dua saiz paparan berbeza iaitu 55 inci pada harga ¥3,499 (kira-kira RM2,171) dan 65 inci pula akan dijual pada harga ¥4,999 (kira-kira RM3,102).


Microsoft Surface Book 2 Bakal Dijual Dengan Harga Bermula RM6,899 Sehingga RM14,199

Beberapa bulan selepas diumumkan, akhirnya pengguna di Malaysia berpeluang mendapatkan Microsoft Surface Book 2 secara rasmi tidak lama lagi. Model yang dikeluarkan dengan spesifikasi yng tinggi ini juga dikatakan bakal menjadi pencabar utama Apple Macbook Pro.

Microsoft Surface Book 2 akan ditawarkan dengan harga bermula RM6,899 untuk model biasa. Manakala bagi model dengan spesifikasi tertinggi yang menyokong pemproses Intel Core i7-8650U, 16GB RAM, kad grafik NVIDIA GeForce GTX 1060 6GB serta storan 1TB SSD pula akan dijual dengan harga RM14,199.

Adakah ianya berbaloi? Sekiranya anda penggemar produk rasmi Microsoft dan tidak kisah untuk berbelanja besar mendapatkan Surface Book 2, mungkin model ini antara yang boleh dipertimbangkan. Microsoft Surface Book 2 akan ditawarkan secara rasmi bermula 15 Mac 2018.


vivo Malaysia memperluas usaha Program vivo Care semasa Tempoh PKP!!

vivo meneruskan komitmennya dalam memberikan bantuan kepada mangsa yang terlibat masyarakat semasa wabak ini melalui sumbangannya melalui Program vivo PKP. Dalam perkongsian dengan badan bukan kerajaan, Refuge For The Refugees, vivo telah menggerakkan sumbangan untuk bekalan penting termasuk produk penjagaan bayi dan kanak-kanak kepada 100 keluarga di Lembah Klang.

Kerjasama vivo dengan Refuge For The Refugees adalah yang terbaru dalam inisiatifnya melalui vivo Care Program yang telah dikuatkuasakan sejak bermulanya wabak ini. Perkongsian itu menandakan vivo komitmen berterusan untuk memberi kembali kepada masyarakat kerana jenama tersebut mendorong lebih banyak individu dan organisasi untuk memainkan peranan mereka dalam membantu golongan yang memerlukan.

Tahun lalu, vivo melancarkan kempen “Give A Little, Help A Lot” yang menyaksikan sumbangan berjumlah RM10 untuk masing-masing menjual peranti di e-kedai rasmi vivo semasa kempen satu bulan dengan Yayasan Sin Chew ke memberi bantuan perubatan kepada masyarakat yang mudah terjejas. Pada awal tahun 2020, vivo juga telah bekerjasama dengan MERCY Malaysia untuk menderma pembersih tangan dan 20,000 topeng muka untuk menyokong barisan hadapan dan untuk melindungi masyarakat terdedah dalam memerangi wabak tersebut.

Tambahan bulan ini, vivo telah menyumbang sejumlah RM7,420 kepada Pan-Disability Football Club menerusi kempen Dream Field vivo crowdfunding untuk menyokong bola sepak yang berbeza komuniti di Malaysia dalam membina pusat latihan khusus dan kemudahan untuk bola sepak kurang upaya di Malaysia.

Untuk maklumat lebih lanjut mengenai inisiatif Program Penjagaan vivo, kunjungi Laman Web rasmi vivo atau lihatFacebook dan Instagram vivo Malaysia.


Tab Following Activity Di Instagram Korang Dah Hilang? Kenapa Eh?

Hello korang yang kaki Instagram tu. Kalau korang jenis orang yang suka tengok tab following activity di Instagram, ada sesiapa tak perasan yang tab tu dah hilang? Tak perasan? So, apa kata korang cuba check kejap…

Dah hilang kan? Aha! Instagram kini telah pun mengeluarkan ciri following activity tab tersebut – dalam usaha menjadikannya aplikasi lebih mudah digunakan. Memetik sumber, ciri tersebut juga dibuang kerana ia tidak banyak digunapakai dan ramai orang yang tidak tahu mengenainya.

Selain itu, penyingkiran ciri ini juga adalah salah satu perubahan dalam usaha memperbaiki cara pengguna berhubung dengan orang yang mereka sayangi. Well, bagi kami ini adalah satu perubahan yang baik – sekurang-kurangnya korang tak lah sakit hati, bila nampak crush like gambar orang lain, ye dok?


HONOR Magic 3 Hadir Dengan Zoom 100x + Snapdragon 888 Plus??!

Dalam satu berita terkini mengenai  HONOR Magic3 memperlihatkan  bahawa bahagian belakang telefon bimbit HONOR Magic3 menggunakan empat kamera terpusat dan menegak. Dari sisi, lensa tidak menonjol dan penuh keperibadian. Telefon akan menyokong zoom 100x.

Menurut laporan, kedua-dua HONOR Magic3Pro dan versi standard dilengkapi dengan pemproses Snapdragon 888Plus dan dilengkapi dengan penyelesaian pengecasan pantas teratas di industri. Versi standard menyokong pengecasan pantas berwayar 66W, dan versi Pro selanjutnya ditingkatkan menjadi 100W berkabel pantas mengecas + pengecasan pantas tanpa wayar 50W. Pelan caj.

HONOR Magic3Pro mempunyai skrin beresolusi tinggi 1228P, dan akan menggunakan penyelesaian kamera bawah layar untuk mencapai kesan skrin penuh. Selain itu, versi Pro akan menggunakan penyelesaian empat kamera: kamera utama adalah spesifikasi 48 megapiksel, memiliki kamera utama outsole 1 / 1.5 inci, dan menyokong pemotretan zoom 100x. Tidak kira jarak atau cahaya, diperkirakan akan ada pengalaman menembak yang baik.

HONOR secara rasmi telah mengumumkan bahawa ia akan mengadakan sidang akhbar global pada 12 Ogos. Difahamkan, HONOR Magic 3 akan dilengkapi dengan pemproses Snapdragon 888Plus, yang kini merupakan pemproses paling berkuasa bagi Android, dan HONOR Magic 3 juga merupakan peranti baru pertama di dunia yang secara rasmi diumumkan akan dilengkapi dengan pemproses ini.